open-index/open-wikipedia-markdown huggingface dataset:
മെസ്സിയർ 9

സർപ്പധരൻ രാശിയിൽ സ്ഥിതിചെയ്യുന്ന ഒരു ഗോളീയ താരവ്യൂഹമാണ് **മെസ്സിയർ 9** (**M9**) അഥവാ **NGC 6333**. 1764-ൽ ചാൾസ് മെസ്സിയറാണ് ഈ താരവ്യൂഹത്തെ ആദ്യമായി നിരീക്ഷിക്കുകയും തന്റെ പട്ടികയിൽ ഉൾപ്പെടുത്തുകയും ചെയ്തത്.

## നിരീക്ഷണം
തെളിഞ്ഞ ആകാശത്തുപോലും നഗ്നനേത്രങ്ങൾ കൊണ്ട് ഈ താരവ്യൂഹത്തെ കാണാനാകില്ല. എന്നാൽ ബൈനോകൂലറുകളുടെയും ദൂരദർശിനികളുടെയും സഹായത്തോടെ M9 ദൃശ്യമാകും. താരവ്യൂഹത്തിലെ ഏറ്റവും പ്രഭയേറിയ നക്ഷത്രങ്ങളുടെ ദൃശ്യകാന്തിമാനം 13.5 ആണ്. ഇടത്തരം ദൂരദർശിനികളുപയോഗിച്ചാൽ ഇവയെ വേർതിരിച്ചുകാണാനാകും. NGC 6356, NGC 6342 എന്നീ ഗോളീയ താരവ്യൂഹങ്ങൾ M9ൽ നിന്ന് 80' മാത്രം കോണീയ അകലത്തിൽ സ്ഥിതിചെയ്യുന്നു.

## സവിശേഷതകൾ
13 ചരനക്ഷത്രങ്ങൾ M9ൽ നിരീക്ഷിക്കപ്പെട്ടിട്ടുണ്ട്. ആകാശഗംഗയുടെ കേന്ദ്രത്തിന് ഏറ്റവും അടുത്തായി സ്ഥിതിചെയ്യുന്ന ഗോളീയ താരവ്യൂഹങ്ങളിലൊന്നാണിത്, 5500 പ്രകാശവർഷം മാത്രമാണ് താരാപഥകേന്ദ്രത്തിൽ നിന്നുള്ള ദൂരം. ഭൂമിയിൽ നിന്ന് M9 ലേക്കുള്ള ദൂരം 25,800 പ്രകാശവർഷമാണ്. താരവ്യൂഹത്തിന്റെ കേവലകാന്തിമാനം -8.04 ആണ്, തേജസ്സ് സൂര്യന്റെ 1,20,000 ഇരട്ടിയും.

300px|ലഘുചിത്രം|നടുവിൽ|M9 ന്റെ സ്ഥാനം
## അവലംബം

## പുറം കണ്ണികൾ

* Messier 9, SEDS Messier pages
* M9, Galactic Globular Clusters Database page
* The glittering stars of Messier 9, March 16, 2012, Tg Daily Staff, *TG Daily*
* 
* 

വർഗ്ഗം:സർപ്പധരൻ (നക്ഷത്രരാശി)
വർഗ്ഗം:ഗോളീയ താരവ്യൂഹങ്ങൾ
വർഗ്ഗം:മെസ്സിയർ വസ്തുക്കൾ
പ്രഭുവിന്റെ മക്കൾ

സജീവൻ അന്തിക്കാട് രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് ***പ്രഭുവിന്റെ മക്കൾ***. വിനയ് ഫോർട്ട്, സ്വാസിക, മധു, കലാഭവൻ മണി, സലീം കുമാർ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.

ദൈവാന്വേഷണം പ്രമേയമാക്കിയ ഈ ചിത്രം ഡോക്യുമെന്ററി സംവിധായകനായ സജീവൻ അന്തിക്കാടിന്റെ ആദ്യ ചലച്ചിത്രസംരംഭമാണ്.

## അഭിനേതാക്കൾ
* വിനയ് ഫോർട്ട് – സിദ്ധാർത്ഥൻ
* സ്വാസിക – ദേവിക
* ജിജോയ് രാജഗോപാലൻ – മണി
* മധു – പ്രഭു
* കലാഭവൻ മണി – ആദിത്യ
* സലീം കുമാർ – മാധവൻ
* പ്രകാശ് ബാരെ – ഹരിപഞ്ചാനൻ ബാബ
* സുനിൽ സുഖദ – ലൈബ്രേറിയൻ
* അരുൺ – രാജയോഗി സുഖദേവ്
* അനൂപ് ചന്ദ്രൻ – അനൂപ്
* ശിവജി ഗുരുവായൂർ – ദേവസ്സി
* ഹരിശ്രീ മാർട്ടിൻ – വെളിച്ചപ്പാട്
* കുളപ്പുള്ളി ലീല – ജാനു
* സാജു കൊടിയൻ – പ്രഭാകരൻ
* അംബിക മോഹൻ – ദേവികയുടെ അമ്മ
* ദേവി ചന്ദന – പ്രഭാകരന്റെ അമ്മ

## സംഗീതം

## പുറത്തേക്കുള്ള കണ്ണികൾ
* ''പ്രഭുവിന്റെ മക്കൾ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
കാന്താരി ഇന്റർനാഷണൽ

തിരുവന്തപുരത്ത് 2009 മുതൽ പ്രവർത്തിച്ചുവരുന്ന ഒരു നേതൃത്വ /സംരംഭക പരിശീലന സ്ഥാപനമാണ് **കാന്താരി**. ജർമ്മൻ കാരിയായ അന്ധ വനിത സാബ്രിയേ ടെൻബെർക്കെറും അവരുടെ  സുഹൃത്ത്  നെതർലണ്ടുകാരൻ  പോൾ ക്രോണെൻബെർഗുമാണ് കാന്താരിയുടെ സ്ഥാപകരും നടത്തിപ്പുക്കാരും. സാമൂഹ്യപ്രതിബദ്ധതയുള്ളവരും ജീവിതത്തിൽ പ്രതികൂലസാഹചര്യങ്ങളെ അതിജീവിക്കേണ്ടി വന്നവരുമായ വ്യക്തികളെ സമൂഹത്തിന്റെ മാറ്റത്തിനും ഉന്നമനത്തിനുമായി പ്രവർത്തിക്കുവാൻ പ്രാപ്തരാക്കുകയാണ് കാന്താരിയുടെ ലക്ഷ്യം. ഇന്ത്യ കൂടാതെ  അമേരിക്ക, കൊളംബിയ, ഉഗാണ്ട, നൈജീരിയ. സീറാ ലിയോൺ, നേപ്പാൾ,ഹങ്കറി, കെനിയ തുടങ്ങി ലോകത്തിലെ വിവിധ രാജ്യങ്ങളിൽനിന്നായി നിരവധി വിദ്യാർത്ഥികൾക്കു് ഇവിടെനിന്നും പരിശീലനം സിദ്ധിച്ചുവരുന്നുണ്ട്.

## പേരിനു പിന്നിൽ
കേരളത്തിൽ എല്ലാ അടുക്കളത്തോട്ടങ്ങളിലും സുലഭമായി കണ്ടുവരുന്ന കാന്താരി മുളകിന്റെ സവിശേഷതകളാണ് സ്ഥാപനത്തിന്റെ പേരിനു പ്രചോദനം. വളരെ ചെറിയ അംശത്തിൽ പോലും ആളിക്കത്തുന്ന എരിവും ഒപ്പം ഔഷധമൂല്യവും ലഭ്യമാക്കുന്ന കാന്താരി മുളകു പോലെ വ്യക്തികളുടെ ഉള്ളിൽ അടങ്ങിയിരിക്കുന്ന ആവേശവും , നൂതന ചിന്തകളും ആളിക്കത്തിക്കുവാൻ സഹായിക്കുന്ന സ്ഥാപനം എന്നതാണ് പേരിനു പിന്നിലുള്ള ആശയം. സ്ഥാപിതവിശ്വാസങ്ങളെ ഒരിക്കലും ചോദ്യം ചെയ്യാതെയും തിരുത്തലുകളില്ലാതെയും സ്വീകരിക്കുന്ന ഭൂരിപക്ഷസമൂഹത്തിന്റെ ശീലത്തിനെ കാന്താരിയുടെ പഠനസമ്പ്രദായങ്ങൾ  അംഗീകരിക്കുന്നില്ല. ഓരോ വ്യക്തിത്ത്വവും ഓരോ കാന്താരിമുളകിനേപ്പോലെ തീവ്രവും ശക്തിമത്തുമാണെന്നു് ഈ സ്ഥാപനത്തിന്റെ അടിസ്ഥാനസംഹിതകൾ ഉദ്ഘോഷിക്കുന്നു.

## നാൾവഴി
ബാല്യത്തിൽ തന്നെ പൂർണ്ണ അന്ധത ബാധിച്ച സെബ്രിയെ സർവ്വകലാശാലയിൽ നിന്നും ടിബറ്റൻ സംസ്ക്കാര പഠനങ്ങളിൽ ഏർപ്പെട്ടു. അന്ധതയടക്കമുള്ള ശാരീരിക വൈകല്യങ്ങളെ മുജ്ജന്മ പാപ ഫലമായി കണ്ടു വെറുപ്പോടെ വീക്ഷിക്കുന്ന ജനതയാണ് ടിബറ്റുക്കാർ എന്ന് അവിടുത്തെ വാസത്തിനിടയിൽ മനസ്സില്ലാക്കിയ സെബ്രിയെ ടിബറ്റിലെ ആദ്യ അന്ധ വിദ്യാലയം സ്ഥാപിച്ചു. വികസ്വര രാജ്യങ്ങളിലെ അന്ധക്ഷേമത്തിനായി 1997ൽ ആരംഭിച്ച *[[ബ്രൈയിൽ വിത്തൗട്ട് ബോർഡേർസ്|Braille_Without_Borders]]* എന്ന  അന്താരാഷ്ട്ര സംഘടനയുടെ തുടക്കം ടിബറ്റിലെ ഈ അന്ധവിദ്യാലയമാണ്. 2009ൽ തിരുവനന്തപുരത്ത് കാന്താരി സ്ഥാപിതമാവുകയുണ്ടായി. സാമൂഹിക മാറ്റത്തിനും സ്വയം പര്യാപ്തതയ്ക്കും ഊന്നൽ നൽക്കുന്ന പഠന മുറകളാണ് അഭ്യസിപ്പിക്കുന്നത്.

## കാന്താരി ഇന്റർനാഷണൽ ക്യാമ്പസ്

തിരുവനന്തപുരത്തു് നഗരകേന്ദ്രത്തിൽനിന്നും ഏകദേശം 10 കിലോമീറ്റർ തെക്കുമാറി വെള്ളായണിയ്ക്കടുത്തുള്ള ഒരു ചെറുതടാകത്തിനു സമീപമാണു് കാന്താരി ഇന്റർനാഷണലിന്റെ കാര്യാലയവും കലാലയവും. പ്രശസ്ത വാസ്തുശില്പവിദഗ്ദ്ധനായിരുന്ന ലാറി ബേക്കർ വിഭാവനം ചെയ്തിരുന്ന വിധത്തിൽ ചെലവുകുറഞ്ഞതും പ്രകൃതിയുമായി ഒത്തുപോകുന്നതുമായ രൂപകല്പനയിലാണു് ക്യാമ്പസ്സും അതിൽ സ്ഥിതി ചെയ്യുന്ന കെട്ടിടങ്ങളും നിർമ്മിച്ചിട്ടുള്ളതു്.
 
## പരിശീലന മുറ
*ദൗത്യ ആസൂത്രണം, നിർവ്വഹണം-project management/project planning,
*നൂതനാശയ രൂപികരണം വൈവിധ്യചിന്ത - innovation,
*സാമൂഹിക പ്രചരണം, ബോധവൽക്കരണം - social marketing,
*വിഭവ സമാഹരണം- fundraising,
*ആശയ വിനിമയം, മാധ്യമ പ്രചരണം- communication,
*പ്രസംഗ പരിശീലനം- public speech,
*ധനവിനിയോഗം സാമ്പത്തിക പരിപാലനം- managing finances, 
*പ്രശ്ന പരിഹാരം - problem solving. 
എന്നീ മേഖലകളിൽ പ്രവർത്തിക്കുന്ന അന്തരാഷ്ട്ര വിദഗ്ദ്ധരാണ് പരിശീലനം നൽകുന്നത്.

## പുറത്തേക്കുള്ള കണ്ണികൾ
* കാന്താരിയുടെ സൈറ്റ്
* Braille Without Borders ന്റെ ഔദ്യോഗിക സൈറ്റ്

വർഗ്ഗം:സ്ഥാപനങ്ങൾ
മെസ്സിയർ 10

സർപ്പധരൻ രാശിയിലെ ഒരു ഗോളീയ താരവ്യൂഹമാണ് **മെസ്സിയർ 10** (**M10**) അഥവാ **NGC 6254**. ചാൾസ് മെസ്സിയറാണ് ഈ താരവ്യൂഹത്തെ കണ്ടെത്തുകയും തന്റെ പട്ടികയിൽ പത്താമത്തെ അംഗമായി ചേർക്കുകയും ചെയ്തത്

## ചരിത്രം
1764 മേയ് 29-ന് ചാൾസ് മെസ്സിയറാണ് ഈ താരവ്യൂഹത്തെ ആദ്യമായി നിരീക്ഷിച്ചത്. മെസ്സിയർ പട്ടികയിൽ പത്താമത്തെ അംഗമായി ഇതിനെ ചേർക്കുമ്പോൾ നക്ഷത്രങ്ങളൊന്നുമില്ലാത്ത ഒരു നീഹാരികയാണ് ഇതെന്നാണ് അദ്ദേഹം കരുതിയിരുന്നത്. 1774-ൽ ജർമ്മൻ ജ്യോതിശാസ്ത്രജ്ഞനായ ജൊഹാൻ എലെർട്ട് ബോഡെ ഇതിനെ നിരീക്ഷിച്ചപ്പോഴും ഇങ്ങനെത്തന്നെ കരുതി. എന്നാൽ കൂടുതൽ ശക്തിയേറിയ ദൂരദർശിനികളുപയോഗിച്ച വില്യം ഹെർഷലിന് ഇതിലെ നക്ഷത്രങ്ങളെ വേർതിരിച്ച് കാണാൻ സാധിച്ചു. താരവ്യൂഹത്തിന്റെ ഒരു ഭാഗം ഇരുണ്ടിരിക്കുന്നതായി കാണാൻ സാധിക്കുന്നുവെന്ന് വില്യം പാഴ്സൺസ് (റോസെ പ്രഭു) നിരിക്ഷിച്ചു. ഹാർലോ ഷാർപ്ലി ആണ് താരവ്യൂഹത്തിലേക്കുള്ള ദൂരം ആദ്യമായി കണക്കാക്കാൻ ശ്രമിച്ചത്. എന്നാൽ അദ്ദേഹം കണക്കാക്കിയ 33,000 പ്രകാശവർഷം എന്ന ദുരം ഇന്നംഗീകരിക്കപ്പെട്ടിരിക്കുന്ന വിലയിൽ നിന്ന് വളരെ വ്യത്യസ്തമായിരുന്നു.

## നിരീക്ഷണം
താരവ്യൂഹത്തിന്റെ ടൈഡൽ ആരം കോണളവിൽ 19.3 ആർക്‌മിനിറ്റ് ആണ്, ചന്ദ്രന്റെ കോണീയവ്യാസത്തിന്റെ മൂന്നിൽ രണ്ട് ഭാഗം വരും ഇത്. എന്നാൽ ഇടത്തരം ദുരദർശിനികളുപയോഗിച്ചാൽ ഇതിന്റെ പകുതിയോളം (8-9') വലിപ്പമേ കാണുകയുള്ളൂ. താരവ്യൂഹത്തിന്റെ പ്രഭയേറിയ കാമ്പ് താരതമ്യേന ചെറുതായതിനാലാണിത്. താരവ്യൂഹകാമ്പിന്റെ കോണീയ ആരം 48 ആർക്‌സെകന്റ് ആണ്, താരവ്യൂഹത്തിന്റെ പകുതി പിണ്ഡം ഉൾക്കൊള്ളുന്ന ആരം 2.5 ആർക്മിനിറ്റും.

## സവിശേഷതകൾ
M10 ന്റെ വ്യാസം 83 പ്രകാശവർഷമാണ്. ഇതിൽ താരവ്യൂഹത്തിന്റെ കാമ്പിന്റെ വ്യാസം 35 പ്രകാശവർഷം മാത്രമാണ്. ഭൂമിയിൽ നിന്ന് 14,300 പ്രകാശവർഷം അകലെയാണ് M10 സ്ഥിതിചെയ്യുന്നത്.

ലോഹീയത കുറഞ്ഞ ("moderately metal–poor") ഒരു താരവ്യൂഹമാണിത്. ഈ താരവ്യൂഹത്തിലെ ഇരുമ്പിന്റെയും ഹൈഡ്രജന്റെയും അനുപാതം സൂര്യന്റെ 3.5 ശതമാനം മാത്രമാണ്. പിണ്ഡമേറിയ നക്ഷത്രങ്ങളിലെ എസ്-പ്രക്രിയ വഴിയും ടൈപ് II സൂപ്പർനോവകൾ വഴിയുമാണ് താരവ്യൂഹത്തിൽ ഉയർന്ന മൂലകങ്ങൾ സൃഷ്ടിക്കപ്പെടുന്നത്, ഈ പ്രക്രിയയിൽ ടൈപ് Iഎ സൂപ്പർനോവകളുടെ പങ്ക് വളരെ കുറവാണ്.

ദ്വന്ദനക്ഷത്രങ്ങൾ പൊതുവെ പിണ്ഡമേറിയവയായതിനാൽ അവ താരവ്യൂഹകേന്ദ്രത്തിനടുത്തായാണ് കൂടുതലും കാണപ്പെടുക. M10 ന്റെ കാമ്പിൽ 14 ശതമാനത്തോളം നക്ഷത്രങ്ങൾ ഇരട്ടകളാണ്. എന്നാൽ കാമ്പിൽ നിന്ന് അകലുന്തോറും ഈ അനുപാതം കുറഞ്ഞുവരുന്നു, താരവ്യൂഹത്തിന്റെ ബാഹ്യഭാഗങ്ങളിൽ 1.5 ശതമാനം മാത്രമാണ് ഇരട്ടനക്ഷത്രങ്ങൾ. നക്ഷത്രങ്ങൾ തമ്മിലുള്ള പ്രതിപ്രവർത്തനം വഴി സംജാതമാകുന്ന ബ്ലൂ സ്ട്രാഗ്ലർ നക്ഷത്രങ്ങൾ കാമ്പിൽ ധാരാളമായി കാണപ്പെടുന്നു, ഇവയിലധികവും 200 മുതൽ 500 വരെ വർഷം പ്രായമുള്ളവയാണ്. താരവ്യൂഹകാമ്പിന്റെ സാന്ദ്രത 3.8 സൗരപിണ്ഡം പ്രതി ക്യൂബിക് പാർസെക് ആണ്. 

M10 ൽ ഇതുവരെ നാല് ചരനക്ഷത്രങ്ങൾ നിരീക്ഷിക്കപ്പെട്ടിട്ടുണ്ട്. ആകാശഗംഗയുടെ കേന്ദ്രത്തിൽ നിന്ന്  ദുരത്തായാണ് താരവ്യൂഹം ഇപ്പോൾ സ്ഥിതിചെയ്യുന്നത്. 0.21 വികേന്ദ്രതയുള്ള ഭ്രമണപഥത്തിൽ 14 കോടി വർഷമെടുത്തുകൊണ്ട് M10 ആകാശഗംഗയെ പരിക്രമണം ചെയ്യുന്നു.

300px|ലഘുചിത്രം|നടുവിൽ|M10 ന്റെ സ്ഥാനം

## അവലംബം

വർഗ്ഗം:സർപ്പധരൻ (നക്ഷത്രരാശി)
വർഗ്ഗം:ഗോളീയ താരവ്യൂഹങ്ങൾ
വർഗ്ഗം:മെസ്സിയർ വസ്തുക്കൾ
എഡ്മൺഡ് ഡ്യൂലാക്ക്

**എഡ്മൺഡ് ഡ്യൂലാക്ക്** ഒരു ഫ്രഞ്ച് ചിത്രകാരനായിരുന്നു. 1882 ഒക്ടോബർ 22-ന് ഫ്രാൻസിൽ ജനിച്ചു. ഇദ്ദേഹം പിൽക്കാലത്ത് ബ്രിട്ടനിൽ സ്ഥിരതാമസമാക്കുകയും അവിടത്തെ പൗരത്വം സ്വീകരിക്കുകയും ചെയ്തു. പുസ്തകങ്ങൾക്കുവേണ്ടി ചിത്രം വരച്ചാണ് ഡ്യൂലാക്ക് പ്രശസ്തിയിലേക്കുയർന്നത്. യക്ഷിക്കഥകൾക്കും മറ്റും ചിത്രം വരയ്ക്കുന്നതിൽ ഇദ്ദേഹം അതീവ വൈദഗ്ദ്ധ്യം കാട്ടിയിരുന്നു. ഭാവനാസമ്പന്നവും വർണോജ്വലവു മായ അനേകം ചിത്രങ്ങൾ വിവിധ ഗ്രന്ഥങ്ങളിലൂടെ പുറത്തുവന്നു. മധ്യപൂർവേഷ്യൻ ചിത്രകല ഡ്യൂലാക്കിനെ വളരെയധികം സ്വാധീനിച്ചിരുന്നു. വ്യക്തികളുടെ ചിത്രങ്ങളും തൂലികാചിത്രങ്ങളുമാണ് ഇദ്ദേഹത്തിന്റെ മറ്റു സംഭാവനകൾ. നാടകവേദികളുടെയും മറ്റും രൂപരേഖ തയ്യാറാക്കുന്നതിലും ഡ്യൂലാക്ക് വിദഗ്ദ്ധനായിരുന്നു. 1953-ൽ എലിസബത്ത് II-ന്റെ സ്ഥാനാരോഹണവുമായി ബന്ധപ്പെട്ട് സ്റ്റാമ്പ് ഡിസൈൻ ചെയ്യുന്ന ചുമതല ഇദ്ദേഹത്തെയാണ് ഏല്പിച്ചിരുന്നത്. ഇദ്ദേഹം 1953 മേയ് 25-ന് ലണ്ടനിൽ നിര്യാതനായി. 

## പുറത്തേക്കുള്ള കണ്ണികൾ
*http://dulac.artpassions.net/ 
*http://dulac.artsycraftsy.com/ 
*http://www.bpib.com/illustrat/dulac.htm 

വർഗ്ഗം:1882-ൽ ജനിച്ചവർ
വർഗ്ഗം: 1953-ൽ മരിച്ചവർ
വർഗ്ഗം:ഒക്ടോബർ 22-ന് ജനിച്ചവർ
വർഗ്ഗം:മേയ് 25-ന് മരിച്ചവർ

വർഗ്ഗം:ഫ്രഞ്ച് ചിത്രകാരന്മാർ
എ. ഗോപാലകൃഷ്ണൻ

ചട്ടം
പ്രഗല്ഭ ആണവ ശാസ്ത്രജ്ഞനും ഇന്ത്യയിലെ ആറ്റമിക് എനർജി റഗുലേറ്ററി ബോർഡിന്റെ മുൻ ചെയർമാനുമാണ് **ഡോ. എ. ഗോപാലകൃഷ്ണൻ** (ജനനം 1937). ആണവസാങ്കേതിക വിദ്യയിലും ആണവനിലയങ്ങളുടെ സുരക്ഷയിലും അദ്ദേഹത്തിന് ദീർഘനാളത്തെ അനുഭവസമ്പത്ത് ഉണ്ട് . ആണവസുരക്ഷയ്കായി പതിനഞ്ച് രാജ്യങ്ങൾ ചേർന്ന് 1993 ൽ സംഘടിപ്പിച്ച അന്തർദ്ദേശീയ കൺവൻഷന്റെ മാർഗ്ഗനിർദ്ദേശങ്ങൾ രൂപവത്കരിക്കുന്നതിനായുള്ള സമിതിയുടെ ചെയർമാനുമായിരുന്നു ഡോ. എ. ഗോപാലകൃഷ്ണൻ. 

ഇന്തോ - അമേരിക്കൻ ആണവക്കരാറിനെതിരായും (123 കരാർ) അതിനായി നിർമ്മിച്ച ആണവസുരാക്ഷാ ബില്ലിനെതിരായും ശക്തമായ നിലപാടെടുത്തുകൊണ്ട്, ഇന്ത്യൻ ആണവപരിപാടികളെ സംബന്ധിച്ച പ്രധാന വിമർശകനായി അദ്ദേഹം മാറി. ഹോമി ജെ. ഭാഭ വിഭാവനം ചെയ്ത ഭാരത്തിന്റെ ആണവ സ്വാശ്രയത്വം എന്ന സങ്കല്പം അട്ടിമറിക്കുന്നതരത്തിലാണ് ഭാരതസർക്കാരിന്റെ ആണവോർജ്ജവകുപ്പിന്റെ നിലപാടുകളെന്ന വിമർശനമാണ് അദ്ദേഹം ഉയർത്തുന്നത്. അമേരിക്കൻ ആണവലോബിയുടെ സമ്മർദ്ദങ്ങൾക്ക് വഴങ്ങുന്ന രാഷ്ട്രീയ - ശാസ്ത്ര നേതൃത്വമാണ് ഈ അവസ്ഥയ്കു പിന്നിലെന്നും അദ്ദേഹം ആരോപിക്കുന്നു.  ഇറക്കുമതിചെയ്ത ആണവനിലയങ്ങളിലൂടെയും വിദേശസാങ്കേതിക വിദ്യയുടെ സഹായത്തോടെയും ജൈതാപൂരിലും കൂടംകുളത്തും നിർമ്മിക്കുന്ന ആണവനിലയങ്ങൾ അന്താരാഷ്ട്രമാനദണ്ഡങ്ങൾക്കനുസരിച്ചുള്ള സുരക്ഷാക്രമീകരണങ്ങൾ പാലിക്കുന്നില്ലെന്നും അദ്ദേഹം കുറ്റപ്പെടുത്തുന്നു. 
## ഔദ്യോഗിക ജീവിതം
1993 ജൂൺ 17 മുതൽ 1996 ജൂൺ 16 വരെ ഇന്ത്യൻ ആണവോർജ്ജ പരിപാടികളുടെ സുരക്ഷാ - തർക്കപരിഹാര മേൽനോട്ടങ്ങൾ നിർവ്വഹിക്കുന്ന ആറ്റമിക് എനർജി റഗുലേറ്ററി ബോർഡിന്റെ അദ്ധ്യക്ഷനായി ഡോ. എ. ഗോപാലകൃഷ്ണൻ പ്രവർത്തിച്ചു. 1959-61 കാലത്ത് ഭാഭാ അറ്റോമിക് റിസർച്ച് സെന്ററിൽ റിയാക്ടർ ഫിസിക്സ് ഗ്രൂപ്പിൽ സയന്റിഫിക് ഓഫീസറായാണ് ആണവോർജ്ജമേഖലയിൽ അദ്ദേഹം പ്രവർത്തനമാരംഭിച്ചത്. 1961 മുതൽ 1976 വരെ അമേരിക്കയിൽ ആണവോർജ്ജവകുപ്പുമായി ബന്ധപ്പെട്ട് പല പദവികളും വഹിച്ചു. ആണവനിലയങ്ങളുടെ സുരക്ഷയുമായി ബന്ധപ്പെട്ട ആസൂത്രണം, നിർവ്വഹണം തുടങ്ങിയ മേഖലയിൽ അമേരിക്കൻ അണവോർജ്ജ നിയന്ത്രണ കമ്മീഷനുമായി ബന്ധപ്പെട്ട പ്രധാന  പ്രവർത്തനങ്ങളിൽ അദ്ദേഹം അക്കാലത്ത് വ്യാപൃതനായിരുന്നു.
തുടർന്ന് 1976 മുതൽ ഇന്ത്യയിൽ വിവിധ ചുമതലകളിൽ അദ്ദേഹം സേവനമനുഷ്ഠിച്ചു. ഭാരത് ഹെവി ഇലക്ട്രിക്കൽസിന്റെ ജനറൽ മാനേജർ, എക്സിക്യൂട്ടീവ് ഡയറക്ടർ, ദുർഗാപ്പൂർ സെൻട്രൽ മെക്കാനിക്കൽ എൻജിനീയറിംഗ് റിസർച്ച് ഇൻസ്റ്റിറ്റ്യൂട്ട് ഡയറക്ടർ, ആണവോർജ്ജ നിയന്ത്രണ ബോർഡ് അംഗം എന്നീ നിലകളിൽ പ്രവർത്തിച്ചതിനുശേഷമാണ് അദ്ദേഹം എ.ഇ.ആർ.ബി. ചെയർമാനാകുന്നത്.

ഹൈദരാബാദിലെ അഡ്മിനിസ്ടേറ്റീവ് സ്റ്റാഫ് കോളേജ്, ഹാർവാഡ് യൂണിവേഴ്സിറ്റി തുടങ്ങി ഇന്ത്യയിലും വിദേശത്തുമുളള പല ഗവേഷണ - വിദ്യാഭ്യാസ കേന്ദ്രങ്ങളിലും വകുപ്പ് മേധാവിയായും അദ്ധ്യാപകനായും അദ്ദേഹം സേവനമനുഷ്ഠിച്ചിട്ടുണ്ട്. 2007 -ൽ കേരള മുഖ്യമന്ത്രിയുടെ ശാസ്ത്ര - സാങ്കേതിക - പരിസ്ഥിതി ഹോണററി ഉപദേഷ്ടാവായും അദ്ദേഹം പ്രവർത്തിച്ചിട്ടുണ്ട്. 
 
## ജീവിതരേഖ
കേരള യൂണിവേഴ്സിറ്റിയിൽ നിന്നും ഇലക്ടിക്കൽ എഞ്ചിനീയറിംഗിൽ ബിരുദം നേടിയ ഡോ. ഗോപാലകൃഷ്ണൻ ബാർക്കിലെ പരിശീലനത്തിനുശേഷം ആണവ എഞ്ചിനീയറിംഗിൽ കാലിഫോർണിയ യൂണിവേഴ്സിറ്റിയിൽ നിന്നുമാണ് ഡോക്ടറേറ്റ് എടുത്തത്. 
 

## അവലംബം


വർഗ്ഗം:ഇന്ത്യയിലെ ആണവ ശാസ്ത്രജ്ഞർ
വർഗ്ഗം:2022-ൽ മരിച്ചവർ
ഭദ്രാക്ഷം

**'

[[രുദ്രാക്ഷം|രുദ്രാക്ഷത്തിന്റെ]] കുടുംബമായ [[Elaeocarpaceae|ഇലിയോകാർപേസീയിലെ]] ഒരു വലിയമരമാണ് **ഭദ്രാക്ഷം** അഥവാ **അമ്മക്കാരം''' . ഈ മരത്തെയും രുദ്രാക്ഷം എന്നു വിളിക്കാറുണ്ട്.  ഏകദേശം 40 മീറ്ററോളം ഉയരം വയ്ക്കുന്ന വന്മരമാണിത്. പൊതുവേ ഇന്തോമലേഷ്യൻ ജൈവമണ്ഡലത്തിൽ കാണപ്പെടുന്ന ഭദ്രാക്ഷം പശ്ചിമഘട്ടത്തിലും കണ്ടെത്താനാവും. കാഴ്ചയ്ക്ക് തല്ലിമരവുമായി നല്ല സാമ്യം തോന്നും. രുദ്രാക്ഷത്തിന്റെ കായ ഉരുണ്ടതാണ്. അതിന്റെ കുറച്ച് പരന്ന രൂപമാണ് ഭദ്രാക്ഷത്തിന്റെ കായയ്ക്ക്. കായയ്ക്ക് ഔഷധഗുണമുണ്ട്. കായകൾക്ക് മുളയ്ക്കൽ ശേഷി കുറവാണ്. രുദ്രാക്ഷത്തിന് പകരം ഇതിന്റെ കായകൾ ഉപയോഗിക്കാറുണ്ട്.

## കുറിപ്പ്

മറ്റ് വൃക്ഷങ്ങളേയും (ഉദാ: Scaevola taccada) പലയിടത്തും ഭദ്രാക്ഷം എന്നു പറഞ്ഞു കാണുന്നുണ്ട്.

## അവലംബം

## പുറത്തേക്കുള്ള കണ്ണികൾ
* http://thewesternghats.in/biodiv/species/show/11335 കണുന്ന ഇടങ്ങൾ
* http://worldjournalofscience.com/index.php/wjst/article/view/14391
* http://www.rudraksha-shakti.com/rudraksha_ayurvedic.html  ഔഷധഗുണങ്ങളെപ്പറ്റി

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഇലിയോകാർപ്പേസീ
വർഗ്ഗം:കേരളത്തിലെ സസ്യജാലം
കൊള്ളിഞാവൽ

**കൊള്ളിഞാവൽ** അല്ലെങ്കിൽ **കൊല്ലിഞാവൽ** എന്നറിയപ്പെടുന്ന ഈ ചെറുവൃക്ഷത്തിന്റെ  എന്നാണ്. 7 മീറ്റർ വരെ ഉയരം വയ്ക്കും. പശ്ചിമഘട്ടത്തിലെ തദ്ദേശവൃക്ഷം. 1200 മീറ്റർ വരെയുള്ള ഇലപൊഴിയും വനങ്ങളിൽ കാണുന്നു. 

## അവലംബം

## പുറത്തേക്കുള്ള കണ്ണികൾ
* http://www.theplantlist.org/tpl/record/kew-199793 
* പൂവിന്റെ ചിത്രം
* കാണുന്ന ഇടങ്ങൾ

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:സൈസീജിയം
വർഗ്ഗം:കേരളത്തിലെ സസ്യജാലം
ഫൈബ്രിൻ

ഫൈബ്രിനോജൻ എന്ന പ്രോട്ടീനിൽ നിന്നുണ്ടാകുന്നതും രക്തം കട്ടപിടിക്കാൻ സഹായിക്കുന്നതുമായ വലിയ പ്രോട്ടീൻ തന്മാത്രയാണ് **ഫൈബ്രിൻ**. രക്ത പ്ലാസ്മയിലുള്ള ഫൈബ്രിനോജൻ എന്ന പ്രോട്ടീനിൽ നിന്നാണ് ഫൈബ്രിൻ ഉണ്ടാകുന്നത്. കരളിലാണ് ഫൈബ്രിനോജൻ ഉല്പാദിപ്പിക്കപ്പെടുന്നത്. രക്തം കട്ടപിടിക്കാൻ തുടങ്ങുമ്പോഴാണ്  ഫൈബ്രിനോജനിൽ നിന്നും ഫൈബ്രിൻ ഉണ്ടാകുന്നത്.
## പുറത്തേക്കുള്ള കണ്ണികൾ

വർഗ്ഗം:രക്ത മാംസ്യങ്ങൾ
മെസ്സിയർ 11

പരിച രാശിയിലെ ഒരു തുറന്ന താരവ്യൂഹമാണ് **മെസ്സിയർ 11** (**M11**) അഥവാ **NGC 6705**. **വൈൽഡ് ഡക്ക് ക്ലസ്റ്റർ** എന്നും ഇതിന് പേരുണ്ട്. 1681-ൽ ഗോട്ട്ഫ്രഡ് കിർച്ച് ആണ് ഇതിനെ കണ്ടെത്തിയത്.

## ചരിത്രം
1681-ൽ ഗോട്ട്ഫ്രഡ് കിർച്ച് ആണ് ഇതു കണ്ടെത്തിയത്. 1764-ൽ ചാൾസ് മെസ്സിയർ ഇതിനെ തന്റെ പട്ടികയിൽ പതിനൊന്നാമത്തെ അംഗമായി ഉൾപ്പെടുത്തി. ഇതിനു മുമ്പ് 1733-ൽ തന്നെ വില്യം ഡെർഹാം ഇതിലെ നക്ഷത്രങ്ങളെ വേർതിരിച്ചുകണ്ടിരുന്നു.

## നിരീക്ഷണം
ദൃശ്യകാന്തിമാനം 5.8 ഉള്ള താരവ്യൂഹത്തെ ബൈനോകൂലറുകളുടെ സഹായത്തോടെ കാണാനാകും. ഇടത്തരം ദൂരദർശിനികൾക്ക് ഇതിലെ നക്ഷത്രങ്ങളെ വേർതിരിച്ച് കാണാനാകും. പരിച രാശിയിലെ ബീറ്റ നക്ഷത്രത്തിന് ഒന്നര ഡിഗ്രി തെക്കുകിഴക്കായാണ് താരവ്യൂഹത്തിന്റെ സ്ഥാനം. ഇതിലെ പ്രഭയേറിയ നക്ഷത്രങ്ങൾ ഒരു പറക്കുന്ന താറാക്കൂട്ടത്തിന്റെ ആകൃതി തോന്നിപ്പിക്കുന്നതിനാലാണ് വൈൽഡ് ഡക്ക് ക്ലസ്റ്റർ എന്ന പേരു ലഭിച്ചത്. താരവ്യൂഹത്തിലെ ഏറ്റവും പ്രഭയേറിയ നക്ഷത്രത്തിന്റെ ദൃശ്യകാന്തിമാനം 8.5 ആണ്.

## സവിശേഷതകൾ
തുറന്ന താരവ്യൂഹങ്ങളിൽ വച്ച് നക്ഷത്രങ്ങളുടെ എണ്ണവും സാന്ദ്രതയുമേറിയ ഒന്നാണ് M11. 2900 ഓളം നക്ഷത്രങ്ങളാണ് അംഗങ്ങളായുള്ളത്, ഇവയ്ക്കിടയിലുള്ള ശരാശരി ദൂരം ഒരു പ്രകാശവർഷം മാത്രമാണ്. M11ൽ ചില മഞ്ഞഭീമന്മാർ സ്ഥിതിചെയ്യുന്നതിൽ നിന്ന് താരവ്യൂഹത്തിന്റെ പ്രായം 22 കോടി വർഷമാണെന്ന് കണക്കാക്കാം.

300px|ലഘുചിത്രം|നടുവിൽ|M11 ന്റെ സ്ഥാനം

വർഗ്ഗം:പരിച (നക്ഷത്രരാശി)
വർഗ്ഗം:തുറന്ന താരവ്യൂഹങ്ങൾ
വർഗ്ഗം:മെസ്സിയർ വസ്തുക്കൾ
പ്രൊജസ്റ്റിറോൺ

മനുഷ്യരുടെയും മറ്റ് ജീവജാലങ്ങളുടെയും ആർത്തവചക്രം, ഗർഭം, ഭ്രൂണജനനം എന്നിവയിൽ ഉൾപ്പെട്ടിരിക്കുന്ന എൻഡോജെനസ് സ്റ്റിറോയിഡ്, പ്രോജസ്റ്റോജൻ ലൈംഗിക ഹോർമോണാണ് **പ്രോജസ്റ്ററോൺ** ( **P4** ).   പ്രോജസ്റ്റോജൻസ്  എന്നറിയപ്പെടുന്ന സ്റ്റിറോയിഡ് ഹോർമോണുകളുടെ ഒരു ഗ്രൂപ്പിൽ പെടുന്ന ഇത് ശരീരത്തിലെ പ്രധാന പ്രോജസ്റ്റോജനാണ്. പ്രോജസ്റ്ററോണിന് ശരീരത്തിലെ വിവിധ പ്രധാന പ്രവർത്തനങ്ങൾ ഉണ്ട്. സെക്‌സ് ഹോർമോണുകളും കോർട്ടികോസ്റ്റീറോയിഡുകളും ഉൾപ്പെടെയുള്ള മറ്റ് എൻഡോജെനസ് സ്റ്റിറോയിഡുകളുടെ ഉൽപാദനത്തിൽ ഇത് നിർണായകമായ ഒരു ഉപാപചയ ഇന്റർമീഡിയറ്റ് കൂടിയാണ്, കൂടാതെ ഒരു ന്യൂറോസ്റ്റീറോയിഡ് എന്ന നിലയിൽ തലച്ചോറിന്റെ പ്രവർത്തനത്തിൽ ഒരു പ്രധാന പങ്ക് വഹിക്കുന്നു. 

പ്രകൃതിദത്ത ഹോർമോണെന്ന നിലയിൽ അതിന്റെ പങ്ക് കൂടാതെ, ഗർഭനിരോധനത്തിനായി ഈസ്ട്രജനുമായി സംയോജിച്ച്, ഗർഭാശയ അല്ലെങ്കിൽ സെർവിക്കൽ ക്യാൻസറിനുള്ള സാധ്യത കുറയ്ക്കുന്നതിന്, ഹോർമോൺ മാറ്റിസ്ഥാപിക്കൽ തെറാപ്പി, ഫെമിനൈസിംഗ് ഹോർമോൺ തെറാപ്പി എന്നിവയിൽ പ്രോജസ്റ്ററോൺ ഒരു മരുന്നായും ഉപയോഗിക്കുന്നു.  1934 ൽ ആണ് ഇത് ആദ്യമായി നിർദ്ദേശിക്കപ്പെട്ടത്.

## റഫറൻസുകൾ
വർഗ്ഗം:അന്തർഗ്രന്ഥിസ്രാവം
ഓഗൂസ്ത് റോഡൻ

ഒരു ഫ്രഞ്ച് ശിൽപ്പിയായിരുന്നു **ഓഗൂസ്ത് റോഡൻ** (12 നവംബർ 1840 – 17 നവംബർ 1917). ശിൽപ്പങ്ങളെ അലങ്കാരവസ്തുക്കളായി മാത്രം കണ്ടിരുന്ന ശൈലി തിരസ്ക്കരിച്ചതിനാൽ റോഡൻ ആദ്യകാലത്ത് ഏറെ വിമർശിക്കപ്പെട്ടിരുന്നു. ലോകത്തിലെ തന്നെ ഏറ്റവും പ്രശസ്തമായ ശിൽപ്പങ്ങളിലൊന്നായ **'[[ചിന്തകൻ(ശില്പം)|ചിന്തകൻ]]** '(**The Thinker** ദ തിങ്കെർ) ഇദ്ദേഹത്തിന്റെ സൃഷ്ടിയാണ്.

## ജീവചരിത്രം

പാരിസിലെ ഒരു ഇടത്തരം കുടുംബത്തിൽ 1840ലായിരുന്നു റോഡന്റെ ജനനം. ജീൻ ബാപ്സ്റ്റിറ്റ് റോഡൻ-മേരി ഷെഫെർ ദമ്പതികളുടെ രണ്ടാമത്തെ പുത്രനായിരുന്നു ഓഗൂസ്ത് റോഡൻ. തന്റെ 10-ആമത്തെ വയസിൽ കുഞ്ഞുറോദൻ ചിത്രരചന ആരംഭിച്ചു. 14-മുതൽ 17 വയസ്സുവരെയുള്ള കാലയളവിൽ പെറ്റിറ്റ്എ ഇകോൾ(Petite École) എന്ന കലാവിദ്യാലയത്തിൽ ചെന്ന് ശിഷ്യണം ആരംഭിച്ചു. ചിത്രരചനയായിരുന്നു റോഡന്റെ പ്രധാന വിഷയം. ഈവിദ്യാലയത്തിൽ വെച്ചാണ് ജൂലിയസ് ഡല്ലൗവിനേയും അൽഫോൺസ് ലെഗ്രോസിനെയും റോഡൻ ആദ്യമായ് കണ്ടുമുട്ടുന്നത്.

## റോഡന്റെ ശില്പങ്ങൾ

പ്രമാണം:The Thinker, Rodin.jpg|"ദ തിങ്കെർ", പാരീസിലെ മ്യൂസീ റോഡനിൽ നിന്ന്
പ്രമാണം:Pierre de Wissant, Nude by Rodin at the Norton Simon Museum.jpg|"പിയേർ ദെ വിസാ, ന്യൂഡ്", പാസഡേനയിലെ നോർട്ടൺ സൈമൺ മ്യൂസിയത്തിൽ നിന്ന്
പ്രമാണം:Cast of Monument to Balzac by Rodin at the Norton simon Museum.jpg|"മോണ്യുമെന്റ് റ്റു ബാൽസാക്" (കാസ്റ്റ്), നോർട്ടൺ സൈമൺ മ്യൂസിയത്തിൽ നിന്ന്
പ്രമാണം:Cast of Burghers of Calais by Rodin at the Norton simon Museum.jpg|"ബർഷേർസ് ഓഫ് കാലേ" (കാസ്റ്റ്), നോർട്ടൺ സൈമൺ മ്യൂസിയത്തിൽ നിന്ന്
പ്രമാണം:Bronze cast of The Thinker by Rodin at Norton Simon Museum.jpg|"ദ തിങ്കെർ" (കാസ്റ്റ്), നോർട്ടൺ സൈമൺ മ്യൂസിയത്തിൽ നിന്ന്


വർഗ്ഗം:ഫ്രഞ്ച് ശിൽപ്പികൾ
വർഗ്ഗം:1840-ൽ ജനിച്ചവർ
കലൂർ

എറണാകുളം ജില്ലയിലെ കൊച്ചി മുനിസിപ്പൽ കോർപ്പറേഷനിലെ ഒരു നഗരമാണ് **കലൂർ**. ഈ പ്രദേശത്തുള്ള ഒരു പ്രധാന കവലയുടെയും പേര് കലൂർ എന്നുതന്നെയാണ്. ദേശീയപാത 47-നടുത്താണ് കലൂർ ജംഗ്ഷൻ സ്ഥിതി ചെയ്യുന്നത്. കൊച്ചിയിലെ രണ്ട് പ്രധാന റോഡുകളായ ബാനർജി റോഡ്, കെ. കെ. റോഡ് എന്നിവയും *പേരണ്ടൂർ റോഡും* കലൂർ ജംഗ്ഷനിൽ വച്ച് കൂടിച്ചേരുന്നു. കലൂരിന് കിഴക്കുള്ള അടുത്ത പ്രധാന ജംഗ്ഷൻ പാലാരിവട്ടം ജംഗ്ഷനാണ്. പടിഞ്ഞാറുള്ള പ്രധാന കവല ലിസ്സി ജംഗ്ഷനാണ്. 

കൊച്ചിയിലെ ജവഹർലാൽ നെഹ്രു സ്റ്റേഡിയം കലൂരിലാണ് സ്ഥിതി ചെയ്യുന്നത് എന്നത് കലൂരിന്റെ പ്രാധാന്യം വർദ്ധിപ്പിക്കുന്നു. കൊച്ചിയിലെ മറ്റു പ്രധാന പ്രദേശങ്ങളിലേയ്ക്ക് കലൂരിൽ നിന്ന് റോഡ് വഴി ബന്ധമുണ്ട്. ഇവിടെ ഒരു പ്രധാന ബസ് സ്റ്റാൻഡുമുണ്ട്. എറണാകുളം നോർത്ത് സ്റ്റേഷനാണ് അടുത്തുള്ള പ്രധാന റെയിൽവേ സ്റ്റേഷൻ. അന്താരാഷ്ട്ര വിമാനത്താവളത്തിലേയ്ക്ക് ഇവിടെ നിന്ന് 35 കിലോമീറ്റർ ദൂരമുണ്ട്. 

കലൂരിലൂടെയാണ് കൊച്ചി മെട്രോ റെയിൽ പാത കടന്നുപോകുന്നത്.

## പ്രധാന സ്ഥാപനങ്ങൾ
* കലൂർ ജവഹർ ലാൽ നെഹ്രൂ ഇൻർ നാഷ്ണൽ സ്റ്റേഡിയം
*ഐ.ടി.ഇ.എസ്. ഹാബിറ്റാറ്റ്
* മാതൃഭൂമി 
* പി.വി.എസ് മെമ്മോറിയൽ ആശുപത്രി
* ന്യൂ ഇൻഡ്യൻ എക്സ്പ്രസ്സ് കെട്ടിടം
* കലൂർ സ്വകാര്യ ബസ് സ്റ്റാൻഡ്
* കൊച്ചിൻ സ്റ്റോക്ക് എക്സ്ചേഞ്ച്
* എൽ.ഐ.സി. ഓഫീസ്, മണപ്പാട്ടിപ്പറമ്പ് 
* ശ്രീ ഗോകുലം കൺവെൻഷൻ സെന്റർ
* സെൻട്രൽ അഡ്മിനിസ്ട്രേറ്റീവ് ട്രൈബ്യൂണൽ
* അക്കൗണ്ടന്റ് ജനറൽ സ്റ്റാഫ് ക്വാർട്ടേഴ്സ്
* കലൂർ മാർക്കറ്റ്
* മിനി മുത്തൂറ്റ് ടെക്ക് ടവേഴ്സ്, കലൂർ. 
* കലൂർ മോഡൽ ഐ എച് ആർ ഡി ടെക്നിക്കൽ സ്കൂൾ 
* സോമൻസ് ലെഷർ ടൂർസ് ഇന്ത്യ പ്രൈവറ്റ് ലിമിറ്റഡ് 

### ക്ഷേത്രങ്ങൾ
*പാവക്കുളം മഹാദേവ ക്ഷേത്രം, കലൂർ - എളമക്കര റോഡിൽ 
* ചേരാതൃക്കോവിൽ ശ്രീകൃഷ്ണ ക്ഷേത്രം, ആസാദ് റോഡിൽ
* ആറാംചേരി ഭഗവതി ക്ഷേത്രം, ആശ്രം ലേൻ, ആസാദ് റോഡ്
*അമൃതാനന്ദമയി ആശ്രമം, ആശ്രമം ലേൻ, ആസാദ് റോഡ്
* ശ്രീ നാരായണ ധർമ പരിപാലന സേവാ സംഗം ശ്രീ നാരായണ ഗുരു ദേവ ക്ഷേത്രം, ആസാദ് റോഡ്ട്ട്റ്റ്
* പട്ടുപുരയ്ക്കൽ ഭഗവതി ക്ഷേത്രം, അശോക റോഡ്
* ആനന്ദ ചന്ദ്രോദയം ശ്രീ സുബ്രഹ്മണ്യ ക്ഷേത്രം, എ.സി.എസ്. റോഡ്

### ക്രിസ്ത്യൻ പള്ളികൾ
* സെന്റ് ജൂഡ് പള്ളി, തമ്മനം കതൃക്കടവ് റോഡ്
* സെന്റ് ആന്റണീസ് പ‌ള്ളി
* സെന്റ് ഫ്രാൻസിസ് സേവ്യർ

### മുസ്ലീം പള്ളി
* കലൂർ മുസ്ലീം ജമാഅത്ത് - കറുകപ്പിള്ളി

## ചിത്രങ്ങൾ

File:Kaloor.jpg|ജവഹർലാൽ നെഹ്രു സ്റ്റേഡിയം, കലൂർ
File:Kaloor Bus Station.JPG|കലൂർ ബസ് സ്റ്റാൻഡ്
File:Kochi India slums.jpg|ചേരികൾ

## സ്ഥാനം

## അവലംബം

വർഗ്ഗം:കൊച്ചിയുടെ പ്രാന്തപ്രദേശങ്ങൾ
മാമംഗലം

എറണാകുളം ജില്ലയിലെ കൊച്ചി നഗരത്തിലുള്ള ഒരു സ്ഥലമാണു് **മാമംഗലം**. പാലാരിവട്ടം, ഇടപ്പള്ളി, എളമക്കര, കലൂർ, പച്ചാളം എന്നീ സ്ഥലങ്ങൾക്ക് സമീപമായി സ്ഥിതിചെയ്യുന്നു. ഇവിടെ സ്ഥിതിചെയ്യുന്ന പ്രധാന ആശുപത്രിയാണ് റിനെ മെഡിസിറ്റി.

## ക്ഷേത്രങ്ങൾ/ആരാധനാലയങ്ങൾ

* അഞ്ചുമന ക്ഷേത്രം
* എട്ടുകാട് കളരിക്കൽ ഭഗവതി ക്ഷേത്രം

## അവലംബം

വർഗ്ഗം:കൊച്ചിയുടെ പ്രാന്തപ്രദേശങ്ങൾ
പാവക്കുളം മഹാദേവ ക്ഷേത്രം

ദക്ഷിണേന്ത്യയിൽ കേരളത്തിന്റെ വ്യാവസായിക-നീതിന്യായ തലസ്ഥാനമായ കൊച്ചിയിൽ കലൂരിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് **പാവക്കുളം മഹാദേവക്ഷേത്രം.** നടരാജഭാവത്തിലുള്ള ശിവനും പാർവ്വതിയുമാണ് ഈ ക്ഷേത്രത്തിലെ പ്രധാന പ്രതിഷ്ഠകൾ. കലൂർ ജംക്ഷനിൽ ബസ് സ്റ്റാൻഡിന്റെ സമീപം സ്ഥിതിചെയ്യുന്ന ഈ ക്ഷേത്രം ശിവകുടുംബസാന്നിദ്ധ്യം കൊണ്ട് ശ്രദ്ധേയമാണ്. ഉപദേവതകളായി ഗണപതി, ദക്ഷിണാമൂർത്തി, അയ്യപ്പൻ, സുബ്രഹ്മണ്യൻ, ഭദ്രകാളി, സർപ്പദൈവങ്ങൾ, ബ്രഹ്മരക്ഷസ്സ്, യോഗീശ്വരൻ എന്നിവർ ഈ ക്ഷേത്രത്തിൽ കുടികൊള്ളുന്നു.  ധനുമാസത്തിൽ തിരുവാതിരയോടനുബന്ധിച്ചുള്ള കൊടിയേറ്റുത്സവം, കുംഭമാസത്തിലെ ശിവരാത്രി, മേടമാസത്തിലെ പൗർണ്ണമി പൊങ്കാല എന്നിവയാണ് ഈ ക്ഷേത്രത്തിലെ വിശേഷദിവസങ്ങൾ.വിശ്വ ഹിന്ദു പരിഷത്തിന്റെ കീഴിലാണ് ക്ഷേത്രഭരണം.

## ഐതിഹ്യം
ഇന്ന് ക്ഷേത്രമിരിയ്ക്കുന്ന സ്ഥലം വർഷങ്ങൾക്കുമുമ്പ് ഒരു കൊടുംകാടായിരുന്നു. നിരവധി ആദിവാസികൾ ഇവിടെ താമസിച്ചിരുന്നു. അവരിലൊരാൾക്കുമുന്നിൽ ഒരിയ്ക്കൽ വെളിവായ സ്വയംഭൂവായ ശിവലിംഗമാണ് ഈ ക്ഷേത്രത്തിലുള്ളതെന്നാണ് വിശ്വാസം. പിന്നീട് നാട്ടുകാരായ നമ്പൂതിരിമാരുടെ നേതൃത്വത്തിൽ കാട് വെട്ടിത്തെളിച്ച് ക്ഷേത്രം പണിയുകയായിരുന്നുവത്രേ. മറ്റൊരു ഐതിഹ്യമനുസരിച്ച് സപ്തർഷികൾ ഇവിടെ തപസ്സിരിയ്ക്കുകയും, അവർക്കുമുമ്പിൽ ശിവലിംഗം പ്രത്യക്ഷപ്പെടുകയും ചെയ്തു എന്നും കഥയുണ്ട്.

## പുറത്തേക്കുള്ള കണ്ണികൾ
* http://www.pavakkulam.com/main.php 

വർഗ്ഗം:എറണാകുളം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
തമ്മനം

എറണാകുളം ജില്ലയിലെ കൊച്ചി നഗരത്തിലുള്ള ഒരു പ്രധാന സ്ഥലമാണു് **തമ്മനം**. പാലാരിവട്ടം – വൈറ്റില റോഡിൽ സ്ഥിതിചെയ്യുന്നു.സെൻറ്റ് ജൂഡ്സ്,എംപിഎം എന്നിവ ഇവിടെ സ്ഥിതി ചെയ്യുന്ന ഹയ്യർ സെക്കൻഡറി സ്കൂളുകളും സെന്റ് റാഫേൽസ് എൽ.പി.സ് ഇവിടെ സ്ഥിതി ചെയ്യുന്ന എൽ.പി സ്കൂളും ആണ്. *വിനോദ*  തമ്മനം പ്രദേശത്തെ ഒരു പ്രധാനപ്പെട്ട സാംസ്ക്കാരിക വായനശാലയാണ്‌.

## അടുത്തുള്ള പ്രദേശങ്ങൾ

## അവലംബം

വർഗ്ഗം:കൊച്ചിയുടെ പ്രാന്തപ്രദേശങ്ങൾ
കതൃക്കടവ്

എറണാകുളം ജില്ലയിലെ കൊച്ചി നഗരത്തിലുള്ള ഒരു സ്ഥലമാണു് **കതൃക്കടവ്**. കലൂരിന്റെയും കടവന്ത്രയുടെയും ഇടയിലുള്ള ഒരു സ്ഥലമാണ് **കതൃക്കടവ്** . പൊതുമേഖലാസ്ഥാപനമായ കെൽട്രോൺ നോളജ് സെന്റർ  കതൃക്കടവ് പാലത്തിന്റെ അടുത്താണ് സ്ഥിതി ചെയ്യുന്നത്. 

## അവലംബം

വർഗ്ഗം:കൊച്ചിയുടെ പ്രാന്തപ്രദേശങ്ങൾ
പച്ചാളം

എറണാകുളം ജില്ലയിലെ കൊച്ചി നഗരത്തിലുള്ള ഒരു പ്രധാന സ്ഥലമാണു് **പച്ചാളം**.

## അടുത്തുള്ള പ്രദേശങ്ങൾ

## അവലംബം

വർഗ്ഗം:കൊച്ചിയുടെ പ്രാന്തപ്രദേശങ്ങൾ
എം.ജി. റോഡ്, കൊച്ചി

എറണാകുളം ജില്ലയിലെ കൊച്ചി നഗരത്തിലുള്ള പ്രധാന നിരത്താണു് **എം.ജി. റോഡ്** (**മഹാത്മാഗാന്ധി റോഡ്**). തേവരയിലെ വെണ്ടുരുത്തി പാലത്തിൽ നിന്നും ആരംഭിക്കുന്ന പാത ബാനർജി റോഡിൽ അവസാനിക്കുന്നു. വൈറ്റിലയിൽ നിന്നും ആരംഭിക്കുന്ന മറ്റൊരു പ്രധാന പാതയായ സഹോദരൻ അയ്യപ്പൻ റോഡ് എം.ജി. റോഡിലാണ് അവസാനിക്കുന്നത്. നഗരത്തിലെ പ്രധാനപ്പെട്ട വ്യാവസായിക സ്ഥാപനങ്ങളെല്ലാം ഇവിടെയാണ് സ്ഥിതി ചെയ്യുന്നത്.

വർഗ്ഗം:എറണാകുളം ജില്ലയിലെ പാതകൾ
വർഗ്ഗം:കൊച്ചി
ലിസ്സി ഹോസ്പിറ്റൽ ജംഗ്ഷൻ

എറണാകുളം ജില്ലയിലെ കൊച്ചി നഗരത്തിലുള്ള ഒരു സ്ഥലമാണു് **ലിസ്സി ഹോസ്പിറ്റൽ ജംഗ്ഷൻ**. ലിസ്സി ഹോസ്പിറ്റൽ സ്ഥിതി ചെയ്യുന്നതിനാലാണ് ഈ പ്രദേശം ഈ പേരിൽ അറിയപ്പെടുന്നത്. എറണാകുളം നോർത്ത് റെയിൽവേ സ്റ്റേഷനു സമീത്താണു ഈ സ്ഥലം.

വർഗ്ഗം:കൊച്ചിയുടെ പ്രാന്തപ്രദേശങ്ങൾ
പാതാളം, കൊച്ചി

എറണാകുളം ജില്ലയിലെ കൊച്ചി നഗരത്തിനോട് ചേർന്ന് കിടക്കുന്ന ഒരു സ്ഥലമാണ് **പാതാളം**. കൊച്ചിയിലെ പ്രധാനപ്പെട്ട വ്യാവസായിക കേന്ദ്രമായ ഏലൂരിനോട്  തൊട്ടടുത്ത് കിടക്കുന്ന സ്ഥലമാണിത്. പറവൂർ താലൂക്കിലാണ് ഈ സ്ഥലം സ്ഥിതി ചെയ്യുന്നത്.

വർഗ്ഗം:കൊച്ചിയുടെ പ്രാന്തപ്രദേശങ്ങൾ
തോപ്പുംപടി

എറണാകുളം ജില്ലയിലെ കൊച്ചി നഗരത്തിൽ സ്ഥിതി ചെയ്യുന്ന ഒരു സ്ഥലമാണു് **തോപ്പുംപടി**. വിനോദ സഞ്ചാര കേന്ദ്രങ്ങളായ, ഫോർട്ട്കൊച്ചി, വില്ലിങ്ടൺ ദ്വീപ്, പള്ളുരുത്തി എന്നീ സ്ഥലങ്ങളെ പരസ്പരം ബന്ധിപ്പിക്കുന്ന ഒരു സ്ഥലം കൂടിയാണ് തോപ്പുംപടി.
## എത്തിച്ചേരാൻ
എറണാകുളം സൗത്ത് റെയിൽവേ സ്റ്റേഷനിൽ നിന്നും 9 കിലോമീറ്റർ യാത്ര ചെയ്താൽ തോപ്പുംപടിയിലെത്തിച്ചേരാം.

## അവലംബം

വർഗ്ഗം:കൊച്ചിയുടെ പ്രാന്തപ്രദേശങ്ങൾ
എറണാകുളം ടൗൺ തീവണ്ടിനിലയം

എറണാകുളം ജില്ലയിലെ കൊച്ചി നഗരത്തിൽ സ്ഥിതി ചെയ്യുന്ന ഒരു റെയിൽവേ സ്റ്റേഷനാണു് **എറണാകുളം ടൗൺ**. എറണാകുളം നോർത്ത് എന്നും ഈ സ്റ്റേഷൻ അറിയപ്പെടുന്നു. ERN എന്നതാണു ഈ സ്റ്റേഷന്റെ ചുരുക്കെഴുത്ത്. കോട്ടയം വഴി പോകുന്ന തീവണ്ടികൾക്ക് എറണാകുളം ജങ്ക്ഷൻ തീവണ്ടിനിലയത്തിൽ പോകാതെ എറണാകുളം ടൗൺ തീവണ്ടിനിലയത്തിലൂടെ എളുപ്പം പോകാം. ഈ തീവണ്ടിനിലയത്തിൽ 2 പ്ലാറ്റ്ഫോമും 4 ട്രാക്കും ആണ് ഉള്ളത്

## പാതകൾ
* എറണാകുളം ജങ്ക്ഷൻ തീവണ്ടിനിലയം മുതൽ ഷോർണൂർ ജങ്ക്ഷൻ തീവണ്ടിനിലയം വരെ പോകുന്ന പാത
* **എറണാകുളം ടൗൺ തീവണ്ടിനിലയം** മുതൽ കോട്ടയം പാതയിലേക്ക് പോകുന്ന ചെറിയ ഒറ്റവരിപ്പാത

വർഗ്ഗം:എറണാകുളം ജില്ലയിലെ തീവണ്ടിനിലയങ്ങൾ
വർഗ്ഗം:തിരുവനന്തപുരം റെയിൽവേ ഡിവിഷൻ
ഇളമക്കര

എറണാകുളം ജില്ലയിലെ കൊച്ചി നഗരത്തിലുള്ള ഒരു പ്രധാന സ്ഥലമാണു് **എളമക്കര**.

## അടുത്തുള്ള പ്രദേശങ്ങൾ

## അവലംബം

വർഗ്ഗം:കൊച്ചിയുടെ പ്രാന്തപ്രദേശങ്ങൾ
ജെറാൾഡ് ഡ്യൂ മോറിയർ

**ജെറാൾഡ് ഡ്യൂ മോറിയൽ** ഇംഗ്ലീഷ് നടനും തിയെറ്റർ മാനേജരുമായിരുന്നു. 20- നൂറ്റാണ്ടിന്റെ ആദ്യഘട്ടത്തിൽ ഇംഗ്ലീഷ് നാടകരംഗത്തെ ഒരു പ്രമുഖ വ്യക്തിയായിരുന്നു ജെറാൾഡ്. 1873 മാർച്ച് 26-ന് ഹാംസ്റ്റെഡിൽ ജനിച്ചു. സാഹിത്യകാരനായ ജോർജ് ഡ്യൂമോറിയറാണ് പിതാവ്. 1894-ൽ നാടകാഭിനയം ആരംഭിച്ച ഡ്യൂമോറിയർ 1902-ൽ ജെ.എം. ബാരിയുടെ *ദി അഡ്മയറബിൾ ക്രിച്ടൻ* എന്ന നാടകത്തിലൂടെയാണ് ശ്രദ്ധേയനായത്. 1904-ൽ ബാരിയുടെ മറ്റൊരു നാടകമായ *പിറ്റർ പാനിൽ* ക്യാപ്റ്റൻ ഹുക്കിന്റെ വേഷമണിഞ്ഞ് ജനശ്രദ്ധ പിടിച്ചുപറ്റി. ഏണസ്റ്റ് ഹോർണങ്കിന്റെ *റാഫിൾസ്* എന്ന നാടകത്തിലൂടെയാണ് ഡ്യൂമോറിയർ ഒന്നാം നിരയിലെത്തിയത്.

1910-ൽ തിയെറ്റർ മാനേജരായി പ്രവർത്തനം ആരംഭിച്ച ഡ്യൂമോ റിയർ 1916-ൽ ബാരിയുടെ *എകിസ്ഫോറസിന്റെല്ലെ* എന്ന നാടകവും 1917-ൽ ഡിയർ ബ്രൂട്ടനും വിജയകരമായി അവതരിപ്പിച്ചു. സിറിൽ മക്നീലിന്റെ *ബുൾഡോഗ് ഡ്രമണ്ട്* എന്ന നാടകമാണ് ശ്രദ്ധേയമായ മറ്റൊരു സംഭാവന.

1934 ഏപ്രിൽ 11-ന് ലണ്ടനിൽ ഡ്യൂമോറിയർ അന്തരിച്ചു.  ഇദ്ദേഹത്തിന്റെ മകളും സാഹിത്യകാരിയുമായ ഡാഫ്നെ ഡ്യൂമോറിയർ പിതാവിന്റെ ജീവചരിത്രം പ്രസിദ്ധീകരിച്ചിട്ടുണ്ട്.

## പുറത്തേക്കുള്ള കണ്ണികൾ
*http://www.dumaurier.org/obituary.html 
*http://www.imdb.com/name/nm0238901/
*http://archiveshub.ac.uk/features/0401dm.html

വർഗ്ഗം:1873-ൽ ജനിച്ചവർ
വർഗ്ഗം: 1934-ൽ മരിച്ചവർ
വർഗ്ഗം:മാർച്ച് 26-ന് ജനിച്ചവർ
വർഗ്ഗം:ഏപ്രിൽ 11-ന് മരിച്ചവർ

വർഗ്ഗം:നാടക അഭിനേതാക്കൾ
മലമഞ്ചാടി

30 മീറ്റർ വരെ ഉയരം വയ്ക്കുന്ന വന്മരമാണ് **മലമഞ്ചാടി** . പശ്ചിമഘട്ടത്തിലെ തദ്ദേശവൃക്ഷം. കേരളത്തിലെ മഴക്കാടുകളിലും നിത്യഹരിതവനങ്ങളിലും കണ്ടുവരുന്നു. തൊലിക്ക് മിനുസമുള്ള ഭസ്മനിറമാണ്. വനത്തിൽ പക്ഷികളാണ് വിത്തുവിതരണം നടത്തുന്നത്. തടിക്ക് ഈടും ഉറപ്പും കുറവാണ്. തെക്കൻ സഹ്യാദ്രിയിൽ ഏറെ സാധാരണവും മധ്യ സഹ്യാദ്രിയിലെ കൂർഗ് മേഖലയിൽ അപൂർവ്വവുമാണ്.

## അവലംബം

## പുറത്തേക്കുള്ള കണ്ണികൾ
*indiabiodiversity site which is having Creative Commons Licenses 
*online Herbarium Specimen-jstor.org
* Online digital book pages list biodiversitylibrary one of the page + its OCR data

* കാണപ്പെടുന്ന സ്ഥലങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
പനമ്പിള്ളി നഗർ

എറണാകുളം ജില്ലയിലെ കൊച്ചി നഗരത്തിൽ സ്ഥിതി ചെയ്യുന്ന ഒരു സ്ഥലമാണു് **പനമ്പിള്ളി നഗർ**. കൊച്ചിയിലെ പാസ്പോർട്ട് കാര്യാലയം ഇവിടെയാണ് പ്രവർത്തിക്കുന്നത്. നിരവധി ഗാർഹിക, ഓഫീസ് സമുച്ചയങ്ങളും ഇവിടെയുണ്ട്. മനോരമയുടെ കൊച്ചി ഓഫീസ് പനമ്പിള്ളിനഗറിലാണ് സ്ഥിതി ചെയ്യുന്നത്. സഹോദരൻ അയ്യപ്പൻ റോഡിലെ ഈ ഭാഗം മനോരമ ജംഗ്ഷൻ എന്നറിയപ്പെടുന്നു. 

## അവലംബം


വർഗ്ഗം:കൊച്ചിയുടെ പ്രാന്തപ്രദേശങ്ങൾ
നീലപ്പാറക്കിളി

കേരളത്തിൽ ഒക്ടോബർ തൊട്ടു മാർച്ച് ‌ വരെ മാത്രം കാണാവുന്ന ദേശാടകാരാണ് **നീലപ്പാറക്കിളി**.  ഇംഗ്ലീഷ് നാമം – Blue Rock Thrush ( monticola solitarius). മാൾട്ട എന്ന രാജ്യത്തിന്റെ ദേശീയ പക്ഷി കൂടി ആയ നീലപ്പാറക്കിളിയ്ക്ക്
ഉദ്ദേശം 21 - 23 cm വലിപ്പം ഉണ്ട്.
## വിവരണം
പൂവൻ ആകെപ്പാടെ ശോഭയില്ലാത്ത ചാരം പുരണ്ട നീലയാണ്. ഉപരിഭാഗത്ത്‌ ഇളം തവിട്ട് നിറത്തിലും, മാറത്തു കടുത്ത തവിട്ട് നിറംത്തിലും, ഉദരത്തിൽ വെള്ളനിറത്തിലുമുള്ള ചിതമ്പൽ അടയാളങ്ങൾ ഉണ്ടായിരിക്കും. 
പിടയ്ക്കു ഉപരിഭാഗമെല്ലാം നരച്ച തവിട്ട് നിറമാണ്. ശ്രോണിയിൽ കുറെ കറുത്ത വരകളും അടിവശത്ത് തവിട്ടുനിറത്തിലുള്ള പട്ടകളും കുറുകെ കിടക്കും. പറക്കുമ്പോൾ ചിറകിൽ വിളര്ത്ത  ഒരു പട്ട വ്യക്ത്തമായി കാണാം.                         
## വിതരണം
നീലപ്പാറക്കിളി  തെക്കൻ യൂറോപ്പ്, ഉത്തരകിഴക്കൻ ആഫ്രിക്കൻ പ്രദേശങ്ങൾ, മലേഷ്യ, മധ്യേഷ്യ മുതൽ ഉത്തര ചൈന വരെ ഉള്ള ഭാഗങ്ങൾ എന്നിവടങ്ങളിൽ കാണപ്പെടുന്നു.
പാറകൾ ധാരാളമുള്ള ചരൽ കുന്നുകളും ജീർണ്ണിച്ച കോട്ടകൾ മുതലായകെട്ടിടങ്ങളും ഗ്രമാപരിസരങ്ങളിലുള്ള പറമ്പുകളുമാണ് പക്ഷിക്ക് ഇഷ്ടം.മലകളിലും പാറകൾ ധാരാളമുള്ള സ്ഥലത്തും കാണാം. 
## ആഹാരം
ചെറുപ്രാണികൾ ആണ് ഇവയുടെയും പ്രധാന ആഹാരം. ഉയരമുള്ള വല്ല പാറയ്ക്ക് മുകളിലുമോ മതില്മേലോ നിവർന്നിരുന്നു ചുറ്റും വീക്ഷിക്കുകയും ഏതെങ്കിലും ചെറുപ്രാണി കണ്ണിൽ പെടുമ്പോൾ പെട്ടെന്ന് പറന്നുചെന്ന് കൊത്തിയെടുത്തു തിരിച്ചുവരുകയുമാണ് സ്വഭാവം. ഇടയ്ക്കിടയ്ക്ക് വാല് തുറന്നു കുടയുകയും കുമ്പിടുന്നതുപോലെ തല താഴ്ത്തുകയും പതിവുണ്ട്.
## പ്രജനനം
നീലപ്പാറക്കിളിയും മേനിപ്പാറക്കിളിയും ഹിമാലയത്തിൽ ആണ് കൂടുകെട്ടി കുഞ്ഞുങ്ങളെ വളർത്തുന്നത്.
പാറകളിലെ പൊത്തുകളിലും, ചുവരുകളിലും ആണ് ഈ പക്ഷി കൂട് കെട്ടാറ്. സാധാരണ 5-6 മുട്ടകൾ വരെ ഇടുന്നു.

## അവലംബം

* കേരളത്തിലെ പക്ഷികൾ - ഇന്ദുചൂഡൻ, കേരള സാഹിത്യ അക്കാദമി

## ചിത്രങ്ങൾ

File:Monticola solitarius -ground-8.jpg| ആൺ നീലപ്പാറക്കിളി
File:isohiodori_fem2.JPG|പെൺ‌കിളി, യാകുഷിമ, ജപ്പാൻ
File:BlueRockTrush LaCanada.jpg|ആൺകിളി, ശിശിര കാലത്ത്, സ്പെയിൻ
Monticola solitarius solitarius MHNT.ZOO.2010.11.190.1.jpg |*Monticola solitarius solitarius* 


വർഗ്ഗം:കേരളത്തിലെ പക്ഷികൾ
മലമ്പുന്ന

പട്ടിപ്പുന്നയുമായി നല്ല സാമ്യമുള്ള ഒരുവൃക്ഷമാണ് **മലമ്പുന്ന**. ഏഷ്യയിലങ്ങോളമിങ്ങോളം കാണുന്നു. . 15 മീറ്ററോളം ഉയരം വ്യ്ക്കുന്ന ഒരു നിത്യഹരിതവൃക്ഷം. വലിയ ഇലകൾ. വലിയ പൂക്കൾ. മഞ്ഞകലർന്ന പച്ചനിറമുള്ള ഉരുണ്ട കായകൾ. കുരുക്കൾ തിന്നാ‌ൻ‌കൊള്ളും. കായുടെ നീര് കറികളിൽ ഉപയോഗിക്കുന്നു. തേങ്ങയും ചേർത്ത് ചമ്മന്തിയുണ്ടാക്കാം. ആനകളുടെയും മാനിന്റെയും കുരങ്ങിന്റെയും ഭക്ഷണമായ ഇതിന്റെ കായ കാടുകളിൽ നിന്നും ശേഖരിക്കുന്നത് ഇന്ത്യയിൽ പലയിടത്തും തടഞ്ഞിട്ടുണ്ട്. Elephant apple എന്ന് പേരുമുണ്ട്. അച്ചാറുണ്ടാക്കാൻ അനധികൃതമായി ഈ കായ ശേഖരിക്കുന്നതിനാൽ ബംഗാളിൽ ആനകളും മനുഷ്യരും തമ്മിൽ ഇതിനായി മൽസരം തന്നെയുണ്ട്. രക്താർബുദത്തിനെതിരെ ഔഷധഗുണം കാണിക്കുന്നുണ്ട്. പഴങ്ങൾക്ക് പാകമാവാത്ത ആപ്പിളിന്റെ രുചിയുണ്ട്.

## ചിത്രശാല

File:Dillenia Indica 3874.JPG|ഇലകളും കായകളും
File:Elephant_Apple_-_മലമ്പുന്ന_01.JPG|മലമ്പുന്ന
File:Elephant_Apple_-_മലമ്പുന്ന_02.JPG|മലമ്പുന്നയുടെ ഇലകൾ
File:Elephant_Apple_-_മലമ്പുന്ന_03.JPG|മലമ്പുന്നയുടെ കായ
File:Elephant_Apple_-_മലമ്പുന്ന_04.JPG|മലമ്പുന്ന
File:Dillenia indica fruit.jpg|മലമ്പുന്ന കായ
File:Dillenia indica Flower.JPG|മലമ്പുന്ന പൂവ്
File:DilleniaIndica.jpg|മലമ്പുന്ന തടി
File:Dillenia Indica - ശ്യാലിത 01.jpg|മലമ്പുന്ന ഇല
File:Dillenia indica.jpg|മലമ്പുന്ന പൂവിനകം
Elephant_apple_fruits_01.jpg|കായ്കൾ
Elephant_apple_fruits_02.jpg|പഴുത്ത് വീണ കായ
Elephant_apple_fruits_03.jpg|എളയകായ


## അവലംബം

## പുറത്തേക്കുള്ള കണ്ണികൾ
* http://ayurvedaherbalplants.blogspot.in/2010/05/dillenia-indica.html ഔഷധഗുണങ്ങൾ
* http://www-public.jcu.edu.au/discovernature/plantscommon/JCUDEV_006203  ചിത്രങ്ങൾ
* http://www.tropilab.com/elephantapple.html
* http://eol.org/pages/396514/overview
* http://www.photomazza.com/?Dillenia-indica  കായുടെ ചിത്രം
* http://www.jyoungpharm.in/article.asp?issn=0975-1483;year=2010;volume=2;issue=1;spage=50;epage=53;aulast=Apu ഔഷധഗുണത്തെപ്പറ്റി
* http://www.ncbi.nlm.nih.gov/pubmed/21565146 പ്രമേഹമുള്ള എലികളിൽ പരീക്ഷിച്ചതിന്റെ ഫലം
* http://www.flowersofindia.net/catalog/slides/Elephant%20Apple.html ചിത്രങ്ങൾ
* http://scialert.net/abstract/?doi=ijp.2012.243.251 ആന്റിഓക്സിഡന്റ് ഗുണങ്ങളെപ്പറ്റി

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:ഡില്ലിനേസി
വർഗ്ഗം:ചൈനയിലെ മരങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മലമ്പൊങ്ങ്

തെക്കെപശ്ചിമഘട്ടതദ്ദേശവാസിയായ ഒരു മരമാണ് **മലമ്പൊങ്ങ്**. . 12 മീറ്റർ വരെ ഉയരം വയ്ക്കുന്ന  നിത്യഹരിതവൃക്ഷമായ മലമ്പൊങ്ങിന്റെ തടിയ്ക്ക് ഈടും ബലവും കുറവാണ്. പൂക്കൾക്ക് വെള്ളനിറമാണ്. മൂത്ത കായകൾക്ക് പച്ചനിറവുമായിരിക്കും. പശ്ചിമഘട്ടത്തിന്റെ തെക്കേ അറ്റത്തുള്ള അഗസ്ത്യമലയിലേ മലമ്പൊങ്ങ് കാണാറുള്ളൂ. ആവാസവ്യവസ്ഥ നഷ്ടപ്പെടുന്നതിനാൽ വംശനാശഭീഷണിയിലാണ്. തീയും കാലിമേയ്ക്കലും വ്യാവസായികാടിസ്ഥാനത്തിൽ തോട്ടങ്ങൾ ഉണ്ടാക്കാൻ വനം നശിപ്പിച്ചതുമെല്ലാം ഈ മരത്തിന് ഭീഷണിയായിത്തീർന്നു.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ക്ലൂസിയേസീ
വർഗ്ഗം:ഗാർസീനിയ
വർഗ്ഗം:കേരളത്തിലെ സസ്യജാലം
മലയകത്തി

**മലയകത്തിത്തൊലി**, **മഞ്ഞക്കാര**, **മുൾപ്പനച്ചി ** എന്നെല്ലാം അറിയപ്പെടുന്ന **മലയകത്തി**യുടെ  എന്നാണ്. 15 മീറ്ററോളം വളരുന്ന വൃക്ഷത്തിന്റെ തൊലിക്ക് ഇളം കറുപ്പ് നിറമാണ് . കായയ്ക്ക് ദുർഗന്ധമുണ്ട്. മൂത്ത ഫലത്തിന് ചുവന്ന നിറം. അതിനു കയ്പ്പുണ്ടാകും. വെള്ളയും കാതലും തിരിച്ചറിയാൻ പ്രയാസമാണ്. ഇന്ത്യ, ശ്രീലങ്ക, മ്യാന്മർ, ആസ്ത്രേലിയ എന്നിവിടങ്ങളിൽ കാണുന്നു. ഔഷധസസ്യമാണ്. ഇളംകൂമ്പുകൾ വേവിച്ചുതിന്നാറുണ്ട്. വീട്ടിൽ പ്രശ്നമുണ്ടാകുമെന്ന് ഭയന്ന് ഇതിന്റെ വിറക് കത്തിക്കാറില്ലത്രേ. തടിക്ക് ഔഷധഗുണമുണ്ട്.

## കുറിപ്പ്
മലയകത്തിയും മെരുവാലവും ഒരേ മരത്തിന്റെ പര്യായങ്ങൾ ആണെന്ന് ഇവിടെ  കാണുന്നുണ്ടെങ്കിലും തമ്മിൽ വ്യത്യാസമുള്ളതായി ലക്ഷണങ്ങൾ കാണിക്കുന്നതിനാൽ വെവ്വേറേ ലേഖനങ്ങൾ ആക്കിയിരിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ഔഷധഗുണങ്ങൾ
* കായുടെയും പൂവിന്റെയും ചിത്രങ്ങൾ
* http://www.mpbd.info/plants/diospyros-montana-roxb-var-cordifolia.php 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഡയസ്പൈറോസ്
വർഗ്ഗം:എബണേസീ
വർഗ്ഗം:ഓസ്ട്രേലിയയിലെ മരങ്ങൾ
വർഗ്ഗം:കേരളത്തിലെ സസ്യജാലം
ദ ഹൗണ്ട് ഓഫ് ദ ബസ്കർവിൽസ്

വിഖ്യാത ഇംഗ്ലീഷ് കുറ്റാന്വേഷണനോവലിസ്റ്റ് ആർതർ കോനൻ ഡോയൽ,  ഷെർലക് ഹോംസ് എന്ന സാങ്കല്പിക അപസർപ്പകനെ കേന്ദ്രമാക്കി എഴുതിയ നാലു നോവലുകളിൽ മൂന്നാമത്തേതാണ് **ദ ഹൗണ്ട് ഓഫ് ദ ബാസ്കർവിൽസ്** (ബാസ്കർവില്ലയിലെ വേട്ടനായ).  ഭീതിയും നിഗൂഢതയും കൊലപാതകവും ചേരുവകളായുള്ള ഈ നോവൽ കുറ്റാന്വേഷണസാഹിത്യത്തിലെ എക്കാലത്തേയും മികച്ച ക്ലാസ്സിക്കുകളിൽ ഒന്നായി പരിഗണിക്കപ്പെടുന്നു.
## കഥ
തെക്കുപടിഞ്ഞാറൻ ഇംഗ്ലണ്ടിൽ ഡെവൺഷയറിലെ ഡാർട്ട്മൂർ എന്ന തരിശുഭൂമി പശ്ചാത്തലമാക്കി എഴുതിയിരിക്കുന്ന ഈ കഥയിൽ കോനൻ ഡോയലിന്റെ കുറ്റാന്വേഷകൻ, അവിടെ ജീവിച്ചിരുന്ന ബാസ്കർവിൽസ് കുടുംബത്തിലെ സർ ചാൾസ് ബാസ്കർവിൽസിന്റെ ദാരുണമായ മരണത്തിന്റേയും അദ്ദേഹത്തിന്റെ അനന്തരാവകാശി സർ ഹെൻട്രി ബാസ്കർവിൽസിനെ ചൂഴ്ന്നുനിന്ന മരണഭീതിയുടേയും രഹസ്യം അനാവരണം ചെയ്യുന്നു. 

നൂറ്റാണ്ടുകൾക്കു മുൻപു ജീവിച്ചിരുന്ന പൂർവികന്മാരിൽ ഒരുവന്റെ കർമ്മദോഷം ശാപമായി, നായ്പ്പിശാചിന്റെ (spectral hound) കരാളരൂപത്തിൽ ബാസ്കർവിൽസ് കുടുംബത്തിലെ തലമുറകളെ വേട്ടയാടി പ്രതികാരം ചെയ്യുന്നുവെന്ന സാമാന്യധാരണ നിലവിലുണ്ടായിരുന്നു.  ഈ വിശ്വാസത്തെ പിന്തുണക്കുന്നതായി തോന്നിച്ച സംഭവങ്ങളുടേയും സൂചനകളുടെയും പശ്ചാത്തലത്തിലാണ് ഷെർലക് ഹോംസിന്റെ അന്വേഷണം തുടങ്ങുന്നതും മുന്നോട്ടുപോകുന്നതും.  ഏകാന്തവിഷാദമായ പാഴ്ഭൂമിയുടെയും പുരാതനമായ ശാപങ്ങളുടേയും പ്രേതപ്രത്യക്ഷാനുഭവങ്ങളുടേയും ചുറ്റുപാടുകളിൽ നടക്കുന്ന ഈ അന്വേഷണത്തിൽ ഷെർലക് ഹോംസ് ബാസക്ർവിൽസിന്റെ രഹസ്യം പടിപടിയായി തുറന്നു കാട്ടുന്നു. ഒടുവിൽ അതിഭൗതികമായ നായ്പ്പിശാചിന്റേതെന്നു കരുതപ്പെട്ട ഭീഷണിയുടെ വിശദീകരണം തികച്ചും ഭൗതികവും മാനുഷികവും ആണെന്നു തെളിയിക്കുന്ന കുറ്റാന്വേഷകൻ നോവലിലെ കഥാപാത്രങ്ങൾക്കും എല്ലാക്കാലത്തേയും അതിന്റെ വായനക്കാർക്കും ആശ്വാസം പകരുന്നു.

## അവലംബം


വർഗ്ഗം:ഇംഗ്ലീഷ് നോവലുകൾ
വർഗ്ഗം:ഷെർലക് ഹോംസ് നോവലുകൾ
മിഥുൻ

ഏകദേശം 8000 വർഷങ്ങൾക്കു മുമ്പ് വടക്കുകിഴക്കൻ ഇന്ത്യക്കാർ  ഇണക്കി വളർത്തിയ കാട്ടുപോത്തിന്റെ സങ്കരയിനമാണ്  **മിഥുൻ**. ഇവയെ ഗായൽ, മിഥാൻ, സുബു എന്ന പേരുകളിലും അറിയപ്പെടുന്നു. ഇരുണ്ട നിറമുള്ള ശരീരത്തിലെ പിങ്കുപാടുകളാണ് കാട്ടുപോത്തിൽ നിന്നും ഇതിനെ തിരിച്ചറിയാൻ സഹായിക്കുന്നത് . മിഥുൻ വളർത്തൽ അരുണാചൽ പ്രദേശുകാരുടെ  ഒരു പ്രധാന വരുമാനമാർഗ്ഗമാണ്. ഒരാൾ വളർത്തുന്ന മിഥുനുകളുടെ എണ്ണം അയാളുടെ സമ്പാദ്യത്തിന്റെ പ്രതീകമായി കരുതപ്പെടുന്നു . നാഗാലാ‌‍ൻഡ്, അരുണാചൽ പ്രദേശ്‌ സംസ്ഥാനങ്ങളുടെ സംസ്ഥാനമൃഗം മിഥുൻ തന്നെയാണ്. ബംഗ്ലാദേശിലും മിഥുൻ ഒരു സ്ഥിര കാഴ്ചയാണ്.

## അവലംബം

വർഗ്ഗം:കന്നുകാലി വർഗ്ഗങ്ങൾ
വ:അരുണാചൽ പ്രദേശ്
വ:നാഗാലാന്റ്
മഴുക്കാഞ്ഞിരം

ഇന്ത്യ, നേപ്പാൾ, മ്യാന്മർ, ശ്രീലങ്ക എന്നിവിടങ്ങളിൽ കാണപ്പെടുന്ന ഇടത്തരം വലിപ്പമുള്ള ഒരു വൃക്ഷമാണ് ഞമ എന്നും അറിയപ്പെടുന്ന മഴുക്കാഞ്ഞിരം.  തുകൽ ഊറയ്ക്കിടാൻ ആവശ്യമുള്ള ടാനിൻ ധാരാളം അടങ്ങിയിട്ടുള്ള വൃക്ഷമാണിത്. വേഗം വളരുന്ന ഇലപൊഴിയും മരം. കാലിക്കോ പ്രിന്റിങ്ങിന് ആവശ്യമുള്ള ഒരു പശയും ഈ മരത്തിൽ നിന്നു ലഭിക്കുന്നുണ്ട്. ടസ്സാർ സിൽക് ഉണ്ടാക്കുന്ന Antheraea paphia എന്ന ശലഭം തിന്നു ജീവിക്കുന്ന ഇലകളിൽ ഒന്ന് ഈ മരത്തിന്റെയാണ്. നല്ല പോഷകം അടങ്ങിയിട്ടുള്ള മഴുക്കാഞ്ഞിരത്തിന്റെ ഇലകൾ നല്ലൊരു കാലിത്തീറ്റയാണ്. തേനീച്ചകൾക്ക് പൂമ്പൊടി ധാരാളമായി ഈ മരത്തിൽ നിന്നും കിട്ടുന്നു. നാട്ടുവൈദ്യത്തിൽ വയറിലെ അസുഖത്തിന് ഉപയോഗിക്കാറുണ്ട്. വേരും തടിയും ഇലയും പഴവുമെല്ലാം ഔഷധാവശ്യത്തിന് ഉപയോഗിച്ചുവരുന്നു.

## അവലംബം

## പുറത്തേക്കുള്ള കണ്ണികൾ
* http://www.flowersofindia.net/catalog/slides/Axle%20Wood%20Tree.html പൂവിന്റെ ചിത്രം
* http://agritech.tnau.ac.in/forestry/forestry_nursery_anogeissus_latifolia.html കൂടുതൽ വിവരങ്ങൾ
* http://www.ncbi.nlm.nih.gov/pubmed/19723196
* http://www.fao.org/ag/AGA/AGAP/FRG/AFRIS/Data/354.HTM  കാലിത്തീറ്റയായി ഉപയോഗിക്കുംപ്പൊഴുള്ള പോഷകത്തിന്റെ അളവുകൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കോംബ്രട്ടേസീ
വർഗ്ഗം:കേരളത്തിലെ സസ്യജാലം
വെൺമുരിക്ക്

മങ്ങിയ വെള്ളമുള്ളുകളുള്ള ഇടത്തരം മരമാണ് **വെൺമുരിക്ക്**. . ഇലകൊഴിയും വനങ്ങളിൽ കണ്ടുവരുന്നു ഒരു പ്രകാശാർത്ഥി മരമാണ് ഇത്. കമ്പ് നട്ടോ വിത്ത് മുളപ്പിച്ചോ പുനരുത്പാദനം നടത്താം. തടിക്ക് ബലമില്ല.
## ചിത്രശാല

Erythrina indica flower.jpg|thumb|മുരിക്കിൻ പൂവ്
Erythrina stricta flower.jpg|മുരിക്കിന്റെ പൂവ്


## ഇതും കാണുക
*മുരിക്ക്
*എറിത്രിന
*മുൾമുരിക്ക്

## അവലംബം

## പുറത്തേക്കുള്ള കണ്ണികൾ
* http://www.ncbi.nlm.nih.gov/pubmed/18087807

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
റാവുൽ ഡ്യുഫി

**റാവുൽ ഡ്യുഫി** ഫ്രഞ്ച് ചിത്രകാരനായിരുന്നു. 1877 ജൂൺ 3-ന് ഫ്രാൻസിൽ ലെഹാവ്റെയിൽ ജനിച്ചു. ചിത്രരചനയിൽ പരിശീലനം നേടിയ ശേഷം 1900-ത്തിൽ പാരിസിലെ *എക്കോൻ നാസിയോനേൽ ദെബൊ ആർട്ട്സിൽ* അംഗമായി. പിന്നീട് പ്രസിദ്ധ ചിത്രകാരനായ മാറ്റിസ്സെ ഉൾപ്പെടെ  പല ചിത്രകാരന്മാരുമായിച്ചേർന്ന് *ലെഫാവ്സ്* എന്ന പേരിൽ ഒരു സംഘടനയ്ക്കു രൂപം നൽകി. ഇംപ്രഷനിസ്റ്റ് സങ്കേതത്തിൽ ചിത്രങ്ങൾ വരച്ചിരുന്ന ഡ്യൂഫി അതുപേക്ഷിച്ച് കൂടുതൽ ലളിത മായ ചിത്രങ്ങൾ വരച്ചു തുടങ്ങി. കടുത്ത വർണങ്ങളും വലിപ്പമേറിയ രൂപങ്ങളും ഈ ചിത്രങ്ങളുടെ സവിശേഷതയാണ്. 1906-ൽ ലെഫാവ്സിന്റെ ചിത്രങ്ങളുടെ പ്രദർശനം പാരിസിൽ നടത്തി.

## ചിത്രരചന

ചലനാത്മകവും താളാത്മകവുമായ കൈപ്പട ഡ്യൂഫിയുടെ ഫാവ് ശൈലിയിലുള്ള രചനകളിൽ തെളിഞ്ഞു കാണാം. പ്രശസ്ത ചിത്രകാരനായ കോൺസ്റ്റാൻഡിൽ ഗൈസിന്റെ പാരമ്പര്യമാണ് ഡ്യൂഫി പിന്തുടർന്നത്. ഗൈസിനെപ്പോലെ ജീവിതത്തിലെ ആഹ്ലാദകരമായ സന്ദർഭങ്ങൾ ക്യാൻവാസിലേക്കു പകർത്തുന്നതിലാണ് ഡ്യൂഫിയും താത്പര്യം പ്രകടിപ്പിച്ചത്. കടൽത്തീര വിനോദങ്ങൾ, കുതിരപ്പന്തയങ്ങൾ മുതലായ വിഷയങ്ങൾ ഇവയിലുൾപ്പെടുന്നു. മൊസാർട്ടിന്റെ സ്മരണക്കായി വരച്ച വാദ്യോപകരണങ്ങളുടെ ചിത്രങ്ങളും ഇദ്ദേഹത്തിന്റേതായുണ്ട്. പിഞ്ഞാൺ പാത്രങ്ങളുടെ രൂപകല്പനയിലും ഡ്യൂഫി തത്പരനായിരുന്നു.

ജലച്ചായചിത്രങ്ങൾക്കു പുറമേ ചുവർചിത്രങ്ങൾ വരയ്ക്കുന്ന തിലും ഡ്യൂഫി വൈദഗ്ദ്ധ്യം കാട്ടി. 1937-ൽ പാരിസിൽ നടന്ന യൂണിവേഴ്സൽ എക്സ്പൊസിഷനിൽ 10 മീ. പൊക്കവും 59 മീ. നീളവുമുള്ള ഒരു വലിയഡെക്കറേറ്റീവ് പാനൽ ഡ്യൂഫി തയ്യാറാക്കുകയുണ്ടായി. തുണിത്തരങ്ങളുടെ ഡിസൈനിങ്ങിലും പുസ്തകങ്ങളുടെ ഇംപ്രഷനിലും മറ്റും ഡ്യൂഫിയുടെ സംഭാവനകൾ ശ്രദ്ധേയമാണ്.

## പുരസ്ക്കാരങ്ങൾ

1952-ൽ ചിത്രരചനയ്ക്കുള്ള ഗ്രാൻഡ് പ്രൈസ് ഡ്യൂഫിക്കു ലഭിച്ചു. അതേ വർഷം തന്നെ ജനീവയിൽ ഡ്യുഫീചിത്രങ്ങളുടെ ഒരു പ്രദർശനവും നടന്നു. 1953 മാർച്ച് 23-ന് പാരിസിൽ ഡ്യൂഫി അന്തരിച്ചു. 

## പുറത്തേക്കുള്ള കണ്ണികൾ
*http://www.artnet.com/artists/raoul-dufy/
*http://www.allposters.com/-st/Raoul-Dufy-Posters_c24030_.htm
*http://www.artcyclopedia.com/artists/dufy_raoul.html

വർഗ്ഗം:1877-ൽ ജനിച്ചവർ
വർഗ്ഗം: 1953-ൽ മരിച്ചവർ
വർഗ്ഗം:ജൂൺ 3-ന് ജനിച്ചവർ
വർഗ്ഗം:മാർച്ച് 23-ന് മരിച്ചവർ

വർഗ്ഗം:ഫ്രഞ്ച് ചിത്രകാരന്മാർ
തണൽമുരിക്ക്

മ്യാന്മറിൽ നിന്നു് കൊണ്ടുവന്ന ഒരു മുരിക്ക്. . അലങ്കാരവൃക്ഷമായി നട്ടുവളർത്തുന്നു. 35 മീറ്ററോളം ഉയരം വയ്ക്കും. ഇലപൊഴിക്കും മരമാണെങ്കിലും ഇലപൊഴിയും മുൻപ് വലിയ ശിഖരങ്ങൾ വെട്ടിനീക്കിയാൽ പുതിയ നാമ്പുകളും ഇലകളും വന്ന് ഇലപൊഴിയ്ക്കുന്ന അവസ്ഥ ഇല്ലാതാക്കാം. ശ്രീലങ്കയിൽ കാപ്പി, ചായത്തോട്ടങ്ങളിൽ തണലിനായി നടുന്നുണ്ട്. മുയലുകൾക്ക് ഭക്ഷണത്തിന് ഇതിന്റെ ഇലകൾ ഉപയോഗിക്കുന്നുണ്ട്. തളിരിലകൾ ഭക്ഷ്യയോഗ്യമാണ്. ഔഷധഗുണവുമുണ്ട്.

## അവലംബം

## പുറത്തേക്കുള്ള കണ്ണികൾ

* http://08hachi.blogspot.in/2011/08/erythrina-lithosperma-miq-non-bl.html വിവരണം
* http://www.globinmed.com/index.php?option=com_content&view=article&id=62915:erythrina-subumbrans-hassk-merrill&catid=8&Itemid=113 കൂടുതൽ വിവരങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:എറിത്രിന
വർഗ്ഗം:കേരളത്തിലെ സസ്യജാലം
ശ്ലേഷ്മദ്രവം

**ശ്ലേഷ്മദ്രവം** (Synovial fluid)  സന്ധികളിലെ കുഴികളിൽ കാണപ്പെടുന്ന ന്യൂട്ടൺ രീതിയിൽ അല്ലാത്ത പശിമയുള്ള ഒരു തരം ദ്രാവകമാണ്
. സന്ധികളിൽ എല്ലുകൾ തമ്മിൽ ഉരയുമ്പോഴുണ്ടാകുന്ന ഘർഷണം കുറയ്ക്കാനായി, എല്ലുകളെ പരസ്പരം ബന്ധിപ്പിക്കുന്ന, എല്ലുകളേക്കാൾ കാഠിന്യം കുറഞ്ഞ തരുണാസ്ഥികളിലാണ് ഈ ദ്രാവകം പ്രവർത്തിക്കുന്നത്. ശ്ലേഷ്മദ്രവത്തിന്റെ അഭാവത്താലാണ്‌
സന്ധിവീക്കം അഥവാ സന്ധിവാതം ഉണ്ടാകുന്നത് .

### കാൽമുട്ടിലെ ശ്ലേഷ്മദ്രവത്തിന്റെ വർഗ്ഗീകരണം
ശ്ലേഷ്മദ്രവത്തെ സാധാരണം, വീക്കമുണ്ടാക്കാത്തത്, വീക്കമുണ്ടാക്കുന്നത്, പഴുക്കുന്നത്, രക്തസ്രാവം ഉണ്ടാക്കുന്നത് എന്നിങ്ങനെ വർഗ്ഗീകരിക്കാം. :

### രോഗശാസ്ത്രം

പല ശ്ലേഷ്മദ്രവ വർഗ്ഗങ്ങളും നിശ്ചിത രോഗനിർണ്ണയ രീതികളുമായി ബന്ധപ്പെട്ടിരിക്കുന്നു:

* വീക്കമുണ്ടാക്കാത്തത്‌  (ഗ്രൂപ്പ്‌ I)

** ഓസ്റ്റിയോ ആർത്രൈറ്റിസ്‌ (Osteoarthritis)
** ട്രോമാ (Trauma)
** വാതപ്പനി (Rheumatic Fever)
** രക്തവാതം (chronic gout) 
** ചർമ്മം കട്ടിയാകുന്ന അസുഖം (Scleroderma)
** ബഹുപേശിവീക്കം (Polymyositis)
** സിസ്റ്റമിക് ലൂപ്പസ് എരിത്തെമാറ്റോസസ്‌ (Systemic lupus erythematosus)
** എരിത്തെമാ നോഡോസം (Erythema nodosum)
** ന്യൂറോപതിക് ആർത്രോപ്പതി (Neuropathic arthropathy) (മിക്കവാറും രക്തസ്രാവത്തോടു കൂടി)
** സിക്കിൾ സെൽ ഡിസീസ്‌ (Sickle-cell disease)
** ഹീമോക്രോമാറ്റോസിസ്‌ (Hemochromatosis)
** ്അക്രോമെഗളി (Acromegaly)
** പേശികളിൽ പ്ലാസ്മ കയറുന്ന അമിളോയിഡോസിസ് രോഗം (Amyloidosis)

* വീക്കമുണ്ടാക്കുന്നത്‌  (ഗ്രൂപ്പ്‌ II)

** റൂമറ്റോയ്ഡ് ആർത്രൈറ്റിസ്‌
** റിയാക്ടീവ് ആർത്രൈറ്റിസ്‌ (Reactive arthritis)
** സോറിയാറ്റിക് ആർത്രൈറ്റിസ്‌ (Psoriatic arthritis)
** കടുത്ത വാതപ്പനി (Acute rheumatic fever)
** രക്തവാതം
** ചർമ്മം കട്ടിയാകുന്ന അസുഖം (Scleroderma)
** ബഹുപേശിവീക്കം (Polymyositis)
** സിസ്റ്റമിക് ലൂപ്പസ് എരിത്തെമാറ്റോസസ്‌ (SLE)
** ആങ്കിലോസിങ്ങ് സ്‌പോൺടിലൈറ്റിസ്‌ (Ankylosing spondylitis)
** ഇൻഫഌമേറ്ററി ബവൽ ഡിസീസ് ആർത്രൈറ്റിസ്‌ (Inflammatory bowel disease arthritis)
** അക്യൂട്ട് ക്രിസ്റ്റൽ സിനോവൈറ്റിസ്‌ (Acute crystal synovitis)

* പഴുക്കുന്നത്‌  (ഗ്രൂപ്പ്‌ III)

** പഴുപ്പുണ്ടാക്കുന്ന അണുബാധ (Pyogenic bacterial infection)
** സെപ്റ്റിക് ആർത്രൈറ്റിസ്‌ (Septic arthritis)
** രക്തസ്രാവം
** ട്രോമ
** ട്യൂമറുകൾ
** ഹീമോഫീലിയ (Hemophilia) / (coagulopathy)
** സ്‌കർവി (Scurvy) 

## അവലംബം

## പുറത്തേക്കുള്ള കണ്ണികൾ
* Hyaluronan: structure and properties
* Normal joint structure  from the University College London]

വർഗ്ഗം:അസ്ഥിവ്യൂഹം
ലുലു ഹൈപ്പർമാർക്കറ്റ്

ഗൾഫിലും ഇന്ത്യയിലുമായി നിരവധി ശാഖകളുള്ള, അബുദാബി ആസ്ഥാനമായി പ്രവർത്തിക്കുന്ന ഒരു ചില്ലറ വ്യാപാര ശൃംഖലയാണ് **ലുലു ഹൈപ്പർ മാർക്കറ്റ്**. പ്രവാസി മലയാളിയായ എം.എ. യൂസഫലി സ്ഥാപിച്ച "എംകെ"(EMKE) ഗ്രൂപ്പിന്റെ ഉടമസ്ഥതയിലുള്ളതാണിത്. യൂസഫലി തന്നെയാണിതിന്റെ മാനേജിംഗ് ഡൈറക്ടറും. ഗൾഫിലും ഇന്ത്യയിലുമായി 164 ലുലു ഹൈപർമാർക്കറ്റുകളാണുള്ളത്. ഇവ താഴേ കൊടുക്കുന്ന രാജ്യങ്ങളിൽ പലയിടങ്ങളിലായി നില കൊള്ളുന്നു:
*ഇന്ത്യ
*സൗദി അറേബ്യ
*യു. എ. ഇ 
*കുവൈറ്റ്
*ഒമാൻ
*ബഹ്റൈൻ
*യെമൻ
*ഖത്തർ
*ഈജിപ്റ്റ്

എഷ്യയിലേത്തന്നെ വലിയ ചില്ലറ വ്യാപാര ശൃംഖലകളിലൊന്നാണ് ലുലു. എല്ലാ ലുലു ഹൈപർമാർക്കറ്റുകളിലുമായി, വിവിധ രാജ്യങ്ങളിൽ നിന്നും വന്ന 57,000-ത്തോളം പേർ ജോലിയെടുക്കുന്നു.

## ഇതു കൂടി കാണുക
* ലുലു മാൾ, കൊച്ചി
* ഗൾഫ് മലയാളി

## പുറത്തേക്കുള്ള കണ്ണികൾ
* 
* 
* ലുലു ഹൈപ്പർമാർക്കറ്റ്.കോം

വർഗ്ഗം:അബുദാബിയിലെ വ്യാപാരകേന്ദ്രങ്ങൾ‎
വർഗ്ഗം:ഇന്ത്യയിലെ വ്യാപാരകേന്ദ്രങ്ങൾ
മൂങ്ങാപ്പേഴ്

20 മീറ്ററോളം ഉയരത്തിൽ വളരുന്ന ഒരു മരമാണ് **മൂങ്ങാപ്പേഴ്**. . ഇതിന്റെ കായിലെ കുരുക്കൾ ഇന്ത്യയിലെങ്ങും ഒരു സുഗന്ധദ്രവ്യമായി ഉപയോഗിക്കുന്നു. പലവിധ ഔഷധഗുണങ്ങളുള്ള ഒരു മരമാണ് മൂങ്ങാപ്പേഴ്. ഓരോ പഴത്തിലും ഓരോ കുരുവാണ് ഉണ്ടാവുക. ഇവ തിന്നാൻ കൊള്ളാം. കുരു പൊടിച്ച് ഭക്ഷണസാധനങ്ങളിൽ ഇടാറുണ്ട്.

## അവലംബം

## പുറത്തേക്കുള്ള കണ്ണികൾ
* http://www.nytimes.com/2004/04/28/dining/temptation-charoli-nuts-flavor-the-dishes-and-memories-of-indian-chefs.html ഭക്ഷണത്തിൽ ഉപയോഗിക്കുന്നതിനെപ്പറ്റി
* http://www.flowersofindia.net/catalog/slides/Chironji%20Tree.html ചിത്രങ്ങൾ
* http://jnronline.com/index.php/indianforester/article/view/2554
* http://www.floracafe.com/Search_PhotoDetails.aspx?Photo=Top&Id=558 കൂടുതൽ വിവരങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
തോമസ് ഡൗറ്റി

**തോമസ് ഡൗറ്റി** അമേരിക്കൻ ചിത്രകാരനായിരുന്നു. 1793 ജൂലൈ 19-ന് ഫിലാഡൽഫിയയിൽ ജനിച്ചു. തുകൽപ്പണിക്കാരനായിരുന്ന ഇദ്ദേഹം സ്വയം ചിത്ര കലാഭ്യസനം നടത്തി ശ്രദ്ധേയനാവുകയായിരുന്നു. 1820 മുതൽ ചിത്രരചന മുഖ്യതൊഴിലാക്കി.

## പ്രകൃതിദൃശ്യയ ചിത്രകാരൻ

പ്രകൃതിദൃശ്യങ്ങൾ കലാത്മകമായി ചിത്രീകരിക്കുന്നതിലായിരുന്നു ഇദ്ദേഹത്തിന്റെ തൂലികയ്ക്കുള്ള മിഴിവ്. ചുരുങ്ങിയ കാലത്തിനുള്ളിൽ അമേരിക്കൻ ചിത്രകലയിലെ പ്രസിദ്ധ പ്രകൃതിദൃശ്യ ചിത്രകാരനാകുവാൻ ഇദ്ദേഹത്തിനു സാധിച്ചു. ചിത്രകലാജീവിതത്തിന്റെ തുടക്കത്തിൽത്തന്നെ ഇദ്ദേഹത്തിന്റെ പേര് *ഫിലാഡൽഫിയ ഒഫിഷ്യൽ ലാൻ ഡ് സ്കേപ്പിസ്റ്റ് ഡയറക്ടറിയിൽ* സ്ഥാനം പിടിച്ചു. 1824-ൽ പെൻസിൽവാനിയ അക്കാദമിയിലെ അംഗമായി തെരഞ്ഞെടുക്കപ്പെട്ടു. 1837 മുതൽ 46 വരെ വിവിധ യൂറോപ്യൻ രാജ്യങ്ങൾ സന്ദർശിച്ച് പ്രദർശനങ്ങൾ നടത്തി.

## ജനപ്രിയ ചിത്രകാരൻ

ജനപ്രിയ ചിത്രങ്ങൾ രചിക്കുകയും വളരെ വേഗം സമ്പന്നനാവുകയും ചെയ്ത ചിത്രകാരനാണിദ്ദേഹം. വെളിച്ചവിതാനത്തിന്റെ രജതശോഭകളാണ് ഇദ്ദേഹത്തിന്റെ രചനകളുടെ മുഖ്യ സവിശേഷത. ഇദ്ദേഹമാണ് *ഹഡ്സൺ റിവർ സ്കൂൾ* എന്നറിയപ്പെടുന്ന വിശേഷപ്പെട്ട പ്രകൃതിദൃശ്യ ചിത്രകലാ പ്രസ്ഥാനത്തിനു തുടക്കം കുറിച്ചത്. നായാട്ടിലും മീൻപിടുത്തത്തിലും അതീവ തത്പരനായിരുന്ന ഡൌറ്റിയുടെ പ്രകൃതിസ്നേഹത്തിന്റെ സാക്ഷിപത്രങ്ങൾ കൂടിയാണ് ഓരോ രചനയും. 

## മുഖ്യ രചനകൾ
*ഇൻ നാച്വേർസ് വണ്ടർലാൻഡ് (1835) 
*ഓൺ ദ് ഹഡ്സൺ (1830-35) 
*എ റിവർ ഗ്ലീപ്സ് (1843-50) 
എന്നിവയാണ് മുഖ്യ രചനകൾ. ജെയിംസ് ഫെനിമോർകൂപ്പറുടെ *ദ് പയനിയേഴ്സ്* എന്ന നോവലിലെ ഏതാനും മുഹൂർത്തങ്ങൾക്ക് ഇദ്ദേഹം നൽകിയ ചിത്രാവിഷ്കാരം പ്രശസ്തങ്ങളായിത്തീർന്നു. ഇദ്ദേഹം 1856 ജൂലൈ 22-ന് ന്യൂയോർക്കിൽ അന്തരിച്ചു.

## പുറത്തേക്കുള്ള കണ്ണികൾ
*http://www.butlerart.com/pc_book/pages/thomas%20doughty.htm 
*http://www.artcyclopedia.com/artists/doughty_thomas.html

വർഗ്ഗം:1793-ൽ ജനിച്ചവർ
വർഗ്ഗം: 1856-ൽ മരിച്ചവർ
വർഗ്ഗം:ജൂലൈ 19-ന് ജനിച്ചവർ
വർഗ്ഗം:ജൂലൈ 22-ന് മരിച്ചവർ

വർഗ്ഗം:അമേരിക്കൻ ചിത്രകാരന്മാർ
ഫിലിപ്പ് ലണാർഡ്

ജർമ്മനിയിൽനിന്നുള്ള ഭൗതികശാസ്ത്രജ്ഞനാണ് **ഫിലിപ്പ് എഡ്വേർഡ് ആന്റൺ വോൺ ലണാർഡ്** (7 ജൂൺ 1862 - 20 മെയ് 1947). കാഥോഡ് റേ യും അനുബന്ധ ഗുണവിശേഷങ്ങളും കണ്ടെത്തിയത് ഇദ്ദേഹമാണ്. 1905 -ൽ ഈ കണ്ടെത്തലിന് ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു. 

ഒരു കാഥോഡിൽ നിന്ന് പുറന്തള്ളപ്പെടുന്ന ഇലക്ട്രോണുകളുടെ ഊർജ്ജം (വേഗത) പ്രകാശത്തിന്റെ തീവ്രതയെയല്ല, മറിച്ച് ആവൃത്തിയെ മാത്രമേ ആശ്രയിച്ചിരിക്കുന്നുള്ളുവെന്ന് കണ്ടെത്തിയ ലെനാർഡ്, ഫോട്ടോഇലക്ട്രിക് പ്രഭാവത്തിന്റെ പരീക്ഷണാത്മക സാക്ഷാത്കാരത്തിന് സംഭാവന നൽകി.

ഒരു ദേശീയവാദിയും ജൂതവിരുദ്ധനുമായിരുന്ന ലെനാർഡ് നാസി പ്രത്യയശാസ്ത്രത്തിന്റെ സജീവ വക്താവെന്ന നിലയിൽ, 1920-കളിൽ അഡോൾഫ് ഹിറ്റ്ലറെ പിന്തുണച്ചു. നാസി കാലഘട്ടത്തിൽ ഡച്ച് ഫിസിക് പ്രസ്ഥാനത്തിന് ഒരു പ്രധാന മാതൃകയായിരുന്നു അദ്ദേഹം. ഭൗതികശാസ്ത്രത്തിന് ആൽബർട്ട് ഐൻസ്റ്റീന്റെ സംഭാവനകളെ അദ്ദേഹം "ജൂത ഭൗതികശാസ്ത്രം" എന്ന് മുദ്രകുത്തിയിരുന്നു.

## ജീവചരിത്രം
ഫിലിപ്പ് എഡ്വേർഡ് ആന്റൺ വോൺ ലെനാർഡ് 1862 ജൂൺ 7 ന് ഹംഗറി രാജ്യത്തിൽ സ്ഥിതി ചെയ്തിരുന്ന പ്രസ്ബർഗിൽ (ഇപ്പോൾ ബ്രാറ്റിസ്ലാവ, സ്ലൊവാക്യ) ജനിച്ചു. പ്രസ്ബർഗിലെ ഒരു വൈൻ വ്യാപാരിയായിരുന്ന ഫിലിപ്പ് വോൺ ലെനാർഡിന്റെയും (1812–1896) ആന്റണി ബൗമാന്റെയും (1831–1865) മകനായാണ് അദ്ദേഹം ജനിച്ചത്. ലെനാർഡ് കുടുംബം പതിനേഴാം നൂറ്റാണ്ടിൽ ടൈറോളിൽ നിന്ന് വന്നവരാണ്. അതേസമയം അദ്ദേഹത്തിന്റെ അമ്മയുടെ കുടുംബം ബാഡനിൽ നിന്നായിരുന്നു.  മാതാപിതാക്കൾ ഇരുവരും ജർമ്മൻ സംസാരിക്കുന്നവരായിരുന്നു. അദ്ദേഹത്തിന്റെ ജർമ്മൻ പൂർവ്വികരിൽ, മാഗ്യാർ വംശജരും ഉണ്ടായിരുന്നു.

## അവലംബം

## പുറത്തേക്കുള്ള കണ്ണികൾ
ചൂളക്കാക്ക

പശ്ചിമഘട്ടത്തിലെ കാടുകളിൽ അരുവികളുടെയും നദികളുടേയും തീരങ്ങളിൽ ജീവിക്കുന്ന പക്ഷിയാണ്  **ചൂളകാക്ക**  (ഇംഗ്ലീഷ്:Malabar Whistling Thrush, ശാസ്ത്രീയനാമം:Myophonus horsfieldii). പുലർച്ചയ്ക്കും സന്ധ്യക്കും മനുഷ്യൻ ഒരു ഗാനത്തിന്റെ ആദ്യത്തെ വരി വീണ്ടും വീണ്ടും ചൂളമടിക്കുന്നത് പോലെ പാട്ട് പാടുന്ന പക്ഷിയാണിത്.

## വിവരണം
അകലെ കാണുമ്പോൾ കൃശഗാത്രനായ ഒരു കാക്കയോ ആൺകുയിലോ ആണെന്ന് തോന്നും. ദേഹമാസകലം തിളങ്ങുന്നതും നീലിമയുള്ളതുമായ കറുപ്പാണ്. നെറ്റിയിലും ചുമലിലും തിളങ്ങുന്ന നീലപ്പട്ടകൾ അടുത്തു നിന്ന് നോക്കുമ്പോൾ കാണാം. കൊക്കും കാലുകളും കറുപ്പാണ്.

### ആഹാരം
പകൽ സമയത്ത് ഈ പക്ഷി നല്ല തണലും കുളിർമ്മയും നനവുമുള്ള സ്ഥലങ്ങളിലും കാട്ടരുവികളിലെ പാറകളിലും ഓടിനടന്ന് ചെറുപ്രാണികളെയും തവളകളെയും പിടിച്ചും, നിലത്തു വീണ പഴങ്ങൾ കൊത്തിയെടുത്തും തിന്നുകയായിരിക്കും. ആ സമയത്ത് ഇടയ്ക്കിടയ്ക്ക്  ‘വ്ളീർ’ എന്ന പദം നീട്ടി ഉച്ചരിക്കാറുണ്ട്. പ്രത്യേകിച്ച് ഭയപ്പെട്ടു പറന്നുപോകുമ്പോൾ. ഇര തേടുന്നതിനിടയ്ക്കു കൂടെകൂടെ വാൽ പെട്ടെന്ന് വിടർത്തുകയും അടയ്ക്കുകയും ചെയ്യുന്നത് കാണാം. മുട്ടുമടക്കി അമർന്നിരിക്കുവാൻ തുടങ്ങിയ ശേഷം ആ ശ്രമം ഉപേക്ഷിക്കുന്നതുപോലെ തോന്നിക്കുന്ന ഒരു ചേഷ്ടയും ഇതു പ്രദർശിപ്പിക്കാറുണ്ട്.

### പ്രജനനം
ചൂളകാക്കയുടെ പ്രജനനകാലം ഫെബ്രുവരിക്കും സെപ്റ്റംബറിനും ഇടയ്ക്കാണ്. ഓരോ വർഷവും രണ്ടു തവണ മുട്ടയിട്ടു കുഞ്ഞുങ്ങളെ വളർത്തുമത്രേ. അരുവികളിലും വെള്ളച്ചാട്ടങ്ങൾക്കരികിലും സമീപത്തുമുള്ള പാറകളിലാണ് കൂട് കെട്ടാറ്. കെട്ടിടങ്ങളിലും തീവണ്ടിപ്പാതയ്ക്കും ജലവാഹിനികൾക്കും  പോകുന്നതിനായി ഉണ്ടാക്കിയ തുരങ്കങ്ങളിലും ഈ പക്ഷി സധൈര്യം കൂട് കെട്ടും. പുല്ലും വേരുകളും പായലും ചളിമണ്ണും കൊണ്ടുണ്ടാക്കിയ കൂട്ടിൽ രണ്ടോ മൂന്നോ മുട്ടകളാണ് ഓരോ തവണയും ഇടുക.

## വിതരണം
കാടുകളിലൂടെ ഒഴുകുന്ന അരുവികളുടെയും നദികളുടേയും തീരങ്ങളിൽ ജീവിക്കുന്ന പക്ഷിയാണ് ചൂളകാക്ക. ഇവയെ സാധാരണ പശ്ചിമഘട്ടത്തിലും, സത്പുര പർവതനിര മുതൽ ഉത്തരപടിഞ്ഞാറൻ ഒറീസ്സയിലും വരെ കാണപ്പെടുന്നു. ഇവ കിഴക്കൻ പശ്ചിമഘട്ടത്തിലെ സ്ഥിരതാമസ്സക്കാരാണ്.

## സവിശേഷതകൾ
സുര്യോദയത്തിനു മുൻപ്‌ തന്നെ കേട്ടുതുടങ്ങുന്നതും മനോഹരമായ ഒരു പാട്ടാണ് ചൂളകാക്കയുടേത്. ഏതോ ഒരു ഗാനത്തിന്റെ ഒരേ വരി ആവർത്തിക്കുന്നതുപോലെയാണ് ശബ്ദിക്കുക. പക്ഷിയുടെ ശബ്ദം, ആനന്ദവും ഉന്മേഷവും അലതല്ലുന്ന ഒരാൾ ചൂളം കുത്തുകയാണ് എന്നു തോന്നാറുള്ളതു കൊണ്ടു ഇംഗ്ലീഷിൽ ഈ പക്ഷിക്ക് ‘ചൂളമടിക്കുന്ന സ്കൂൾക്കുട്ടി’ (whistling schoolboy) എന്നും പേരുണ്ട്.

## ചിത്രങ്ങൾ

File:MalabarWhistlingThrush-1.jpg|ചൂളകാക്ക (കണ്ണൂർ, ഇന്ത്യ)
പ്രമാണം:154 Malabar Vissiling Thrush.jpg|ലഘുചിത്രം|**Malabar Vissiling Thrush**

## അവലംബം

## മറ്റ് ഉറവിടങ്ങൾ
* Harish, B T (1977) The Malabar Whistling Thrush. *Newsletter for Birdwatchers* ., India. 17(11):8.
* Thakker, P S (1980) Malabar Whistling Thrush and Chestnutheaded Bee-eater. *Newsletter for Birdwatchers* ., India. 20(11), 3–4.
* Navarro, A (1976) The Whistling Thrush – the harbinger of the monsoon. *Newsletter for Birdwatchers* . 16(11):5–7

വർഗ്ഗം:കേരളത്തിലെ പക്ഷികൾ